**projektas**

**reg. Nr. T-82**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės 2021 m. socialinių paslaugų plano patvirtinimo**

2021 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos 6 straipsnio 12 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 3 dalimi, Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl socialinių paslaugų planavimo metodikos patvirtinimo“ (su visais aktualiais pakeitimais), 33 punktu, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės 2021 m. socialinių paslaugų planą (pridedama).
2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www. pasvalys.lt.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2021-04-08

Tel. 8 451 54 108

Suderinta DVS Nr. RTS-84

PATVIRTINTA

Pasvalio rajono savivaldybės tarybos

2021 m. balandžio d. sprendimu Nr. T1-

**PASVALIO RAJONO SAVIVALDYBĖS 2021 M.**

**SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija**

Pasvalio rajono savivaldybės 2021 metų socialinių paslaugų planas (toliau – Planas) parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 3 dalimi, Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl socialinių paslaugų planavimo metodikos patvirtinimo“ (su visais aktualiais pakeitimais), 33 punktu ir yra suderintas su Pasvalio rajono savivaldybės (toliau – Savivaldybė) 2021 metų biudžetu, patvirtintu Savivaldybės tarybos 2021 m. vasario 24 d. sprendimu Nr. T1-24 „Dėl Pasvalio rajono savivaldybės 2021 metų biudžeto patvirtinimo“.

Šis planas suderintas su Pasvalio rajono savivaldybės 2021–2023 metų strateginiu veiklos planu, patvirtintu Savivaldybės tarybos 2021 m. vasario 24 d. sprendimu Nr. T1-27 „Dėl Pasvalio rajono savivaldybės 2021–2023 m. strateginio veiklos plano patvirtinimo“. Strateginiame veiklos plane patvirtintoje Socialinės paramos politikos įgyvendinimo programoje nustatyti tikslai uždaviniai ir priemonės yra suderinti su Plano uždaviniais ir priemonėmis.

Rengiant Planą, naudota Statistikos departamento prie Lietuvos Respublikos Vyriausybės, Savivaldybės administracijos (toliau – Administracija) struktūrinių, struktūrinių teritorinių padalinių, įstaigų, kitų įstaigų bei organizacijų, teikiančių socialines paslaugas, pateikta informacija. Plane vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge ir kituose teisės aktuose apibrėžtas sąvokas.

**2. Socialinių paslaugų teikimo ir plėtros tikslai Savivaldybėje**

2.1. Pagrindiniai socialinių paslaugų teikimo ir plėtros tikslai:

2.1.1. Socialinės priežiūros, dienos socialinės globos paslaugų asmens namuose teikimo užtikrinimas ir kokybės gerinimas senyvo amžiaus ir asmenims su negalia, siekiant kuo ilgiau išlaikyti jų savarankiškumą kasdienėje veikloje.

2.1.2. Laikino atokvėpio paslaugos teikimo vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, užtikrinimas siekiant sudaryti sąlygas artimiesiems derinti asmeninį ir visuomeninį gyvenimą su neįgalaus asmens priežiūra, globa (rūpyba), suteikiant jiems galimybę pailsėti nuo nuolatinės artimojo priežiūros ir (arba) slaugos.

2.1.3. Dienos, trumpalaikės ir ilgalaikės socialinės globos institucijose paslaugų teikimo užtikrinimas ir jų kokybės gerinimas visiškai nesavarankiškiems senyvo amžiaus asmenims ir asmenims su negalia pagal jų poreikius.

2.1.4. Įgyvendinti socialinės globos paslaugų tėvų globos netekusiems vaikams ir jų šeimoms pertvarkos priemones ir užtikrinti socialinės priežiūros paslaugų teikimą šeimoms patiriančioms socialinę riziką, teikti pagalbą globėjams ir globojamiems vaikams.

2.1.5. Socialinių paslaugų prieinamumo gerinimas visoms socialinėms asmenų grupėms.

1 lentelė

**3.** **Socialinių paslaugų plano rengėjai**

|  |  |  |  |
| --- | --- | --- | --- |
| Eil.  Nr. | Vardas, pavardė | Darbovietė | Pareigų pavadinimas |
| 1. | Ramutė Ožalinskienė | Administracijos Socialinės paramos ir sveikatos skyrius | Skyriaus vedėja |
| 2. | Marina Jankauskienė | Administracijos Socialinės paramos ir sveikatos skyrius | Vyriausioji specialistė |
| 3. | Danguolė Bronislava Brazdžionienė | Administracijos Socialinės paramos ir sveikatos skyrius | Vyriausioji specialistė |

**II SKYRIUS**

**BŪKLĖS ANALIZĖ**

**4. Savivaldybės socialinės ekonominės ir demografinės situacijos įvertinimas**

2020 m. sausio 1 d. Statistikos departamento duomenimis Savivaldybėje gyveno 22829 gyventojai (10,8 proc. Panevėžio apskrities ir 0,8 proc. šalies gyventojų). 2018–2020 m. sausio 1 d. laikotarpiu Savivaldybėje, kaip ir visoje šalyje, gyventojų skaičius mažėjo: Pasvalio r. sumažėjo 7,9 proc., Panevėžio apskrityje mažėjo 6,2 proc., šalyje – 1,9 proc. Savivaldybė pasižymi tuo, kad didžioji dalis gyventojų gyvena kaime – 67,6 proc. (Panevėžio apskrityje – 40,5 proc., šalyje – 32,6 proc.).

2020 m. pradžioje Savivaldybėje gyveno 14,8 proc. (3380 gyventojų) 0–15 metų amžiaus gyventojų (Panevėžio apskrityje – 14,4 proc., šalyje – 16,0 proc.), šios amžiaus grupės gyventojų skaičius Savivaldybėje sumažėjo 10,0 proc. (Panevėžio apskrityje – 6,7 proc., šalyje – 0,3 proc.). Darbingo amžiaus gyventojai 2020 m. pradžioje sudarė 60,0 proc. (13 691 gyventojas) visų Savivaldybės gyventojų (Panevėžio apskrityje – 59,9 proc., šalyje – 61,7 proc.). Darbingų gyventojų skaičius rajone sumažėjo 8,1 proc. (Panevėžio apskrityje – 7,0 proc., šalyje – 2,1 proc.). 2020 m. pradžioje Savivaldybėje gyveno 25,2 proc. (5758 gyventojai) pensinio amžiaus gyventojų. Pensinio amžiaus gyventojų skaičius sumažėjo 6,2 proc. (Panevėžio apskrityje – 25,7 proc., šalyje – 22,2 proc.).

Vertinant demografinę situaciją Savivaldybėje taip pat reikia atsižvelgti į gyventojų senėjimo reiškinį: remiantis Statistikos departamento duomenimis, gyventojų amžiaus vidurkis per 2018–2020 m. išaugo ir medianinis gyventojų amžius 2020 m. pradžioje siekė 48 m. (2019 m. – 47 m.) Sparčiau Savivaldybėje sensta moterys – jų medianinis amžiaus vidurkis 2020 m. pradžioje buvo 51 m. (2019 m. – 50 m.), kai tuo tarpu vyrų nekito – 44 m. (2019 m. – 44 m.). Vis labiau senstantys gyventojai Savivaldybėje signalizuoja, jog keičiasi visuomenės struktūra: mažėja vaikų ir darbingo amžiaus gyventojų skaičius, daugėja pensinio amžiaus žmonių. Atsižvelgiant į tai, galima daryti prielaidą, kad savivaldybės, kuriose trūksta jaunimo ir darbingo amžiaus žmonių, nėra patrauklios investuotojams, o augant demografinės senatvės koeficientui socialinių paslaugų organizavimas ir teikimas darosi vis svarbesnis besikeičiančiai visuomenės struktūrai. Gyventojų skaičiaus ir sudėtis Savivaldybėje duomenys pateikiami 2 lentelėje.

2 lentelė

**4.1. Gyventojų skaičius ir sudėtis Savivaldybėje metų pradžioje 2018**–**2020 m.**

|  |  |  |  |  |
| --- | --- | --- | --- | --- |
| Eil. Nr. | Rodiklis | Asmenų (šeimų) skaičius 2018 m. | Asmenų (šeimų) skaičius 2019 m. | Asmenų (šeimų) skaičius 2020 m. |
| 1. | Gyventojų skaičius, iš jų: | 23967 | 23377 | 22829 |
| 1.1. | mieste | 7581 | 7486 | 7394 |
| 1.2. | kaime | 16386 | 15891 | 15435 |
| 2. | Darbingo amžiaus gyventojų skaičius | 14367 | 13994 | 13691 |
| 3. | Pensinio amžiaus gyventojų skaičius | 6017 | 5871 | `5758 |
| 4. | Vaikų skaičius (nuo 0 iki 15 m.) | 3583 | 3512 | 3380 |
| 5. | Neįgalių gyventojų skaičius, iš jų: | 2389 | 2249 | Nėra duomenų |
| 5.1. | Neįgalių vaikų iki 18 m. amžiaus, kuriems nustatytas sunkus, vidutinis ar lengvas negalios lygis, skaičius | 152 | 152 | Nėra duomenų |
| 5.2. | Darbingo amžiaus neįgalių asmenų, kuriems nustatytas darbingumo lygis nuo 0 iki 70 proc., skaičius | 1601 | 1550 | Nėra duomenų |
| 5.3. | Pensinio amžiaus asmenų, kuriems nustatytas specialiųjų poreikių lygis ir specialusis nuolatinės slaugos ar nuolatinės priežiūros poreikis | 636 | 547 | Nėra duomenų |
| 6. | Šeimų, patiriančių socialinę riziką, skaičius | 143 | 116 | 110 |
| 7. | Vaikų skaičius šeimose, patiriančiose socialinę riziką | 365 | 271 | 267 |

***Šaltiniai:*** *Lietuvos statistikos departamento duomenų bazė* [*www.stat.gov.lt*](http://www.stat.gov.lt)*, Socialinės apsaugos ir darbo ministerijos statistiniai duomenys* [*https://socmin.lrv.lt/lt/veiklos-sritys/socialine-integracija/neigaliuju-socialine-integracija/statistika-2*](https://socmin.lrv.lt/lt/veiklos-sritys/socialine-integracija/neigaliuju-socialine-integracija/statistika-2) *, Socialinės paramos ir sveikatos skyriaus duomenys*

**4.2. Gyventojų socialinių paslaugų poreikius sąlygojantys veiksniai**

Savivaldybės gyventojų socialinių paslaugų poreikius lemia šie veiksniai: visuomenės senėjimas, negalia, emigracija, socialinė rizika, nedarbas.

**Visuomenės senėjimas.** Šį veiksnį rodo demografinis senatvės koeficientas, kuriuo nustatomas pagyvenusių (60 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus.Per 2018–2020 metų laikotarpį Pasvalio rajono demografinis senatvės koeficientas palaipsniui didėjo, 2020 metais padidėjo iki 165 (2019 m. – 163, 2018 m. – 160). Savivaldybės demografinis senatvės koeficientas yra didesnis už Lietuvos Respublikos vidurkį (2020 m. – 132, 2019 m. – 131, 2018 m. – 131). Spartūs amžiaus struktūros pokyčiai turi įtakos naujų socialinių problemų atsiradimui. Pasvalio rajone kasmet išlieka stabilus poreikis organizuoti ir teikti socialines paslaugas vyresnio amžiaus asmenims.

**Negalia.** Negalia sąlygoja bendrųjų, socialinės priežiūros ir socialinės globos paslaugų, aprūpinimo techninės pagalbos priemonėmis, būsto pritaikymo neįgaliesiems poreikį. Vienas iš socialinių paslaugų tikslų – asmens (šeimos) socialinių ryšių su visuomene palaikymas, socialinės atskirties įveikimas nepaisant turimos negalios.Įgyvendinant neįgaliųjų socialinės integracijos tikslus, siekiama suteikti reikalingas socialines paslaugas neįgaliesiems ir jų šeimoms, užtikrinti lygias galimybes jiems dalyvauti visose gyvenimo srityse. Pasvalio rajone neįgaliųjų skaičius kasmet nežymiai kinta, neįgalių asmenų procentas nuo bendro gyventojų skaičiaus rajone 2019 m. 9,80 proc., 2018 m. 9,97 proc.

**Socialinė rizika** – tai veiksniai ir aplinkybės, dėl kurių asmenys (šeimos) patiria ar yra pavojus patirti jiems socialinę atskirtį. Socialinių įgūdžių ugdymo ir palaikymo paslaugos, kurias teikia 14 Pasvalio socialinių paslaugų centro socialinių darbuotojų ir 4 atvejo vadybininkai, leido sumažinti šeimų, patiriančių socialinę riziką, skaičių. Šių šeimų skaičiaus sumažėjimui įtakos turėjo ir tai, kad buvo šeimų, išvykstančių į užsienį, dalis šeimų išvyko gyventi į kitas savivaldybes, vaikai tapo pilnamečiais. Šeimų, patiriančių socialinę riziką, skaičius 2020 m. – 110 (2019 m. – 116, 2018 m. – 143), vaikų skaičius šiose šeimose 2020 m. –267 (2019 m. – 271; 2018 m. – 365).

**4.3. Kiti rodikliai**

**Nedarbas**. Nedarbas siejamas su asmens (šeimos) mažomis pajamomis, negebėjimu apsirūpinti pirmos būtinybės ir kitomis prekėmis, apmokėti mokesčių, sveikatos draudimo nebuvimu. Statistikos departamento duomenimis, 2020 m. Savivaldybėje gyveno 13691 darbingo amžiaus gyventojas. Šie asmenys atspindi realią potencialią darbo jėgą Savivaldybėje, tačiau dėl įvairių priežasčių dalis jų yra neaktyvūs darbo rinkoje. 2020 m. Savivaldybėje buvo 2128 registruoti bedarbiai (2019 m. – 1542, 2018 m. –1654). Registruotų bedarbių ir darbingo amžiaus asmenų santykis Pasvalio rajone kasmet svyruoja, 2021 m. pradžioje 2,9 proc. buvo didesnis už bendrą šalies santykį (2020 m. – 2,9 proc., 2019 m. – 2,5 proc., 2018 m. – 2,9 proc.). Informacija pateikiama palyginamojoje diagramoje.

1 diagrama

*Šaltinis: Lietuvos statistikos departamento duomenys, Užimtumo tarnybos statistiniai rodikliai* [*https://uzt.lt/darbo-rinka/statistiniai-rodikliai/*](https://uzt.lt/darbo-rinka/statistiniai-rodikliai/)

COVID-19 pandemija bei jai suvaldyti paskelbta ekstremali situacija ir karantinas turėjo įtakos registruoto nedarbo rodikliams, augo Užimtumo tarnyboje registruotų bedarbių skaičius. 2021 m. iššūkiu išliks COVID-19 pandemijos užaštrinto nedarbo poveikis labiau pažeidžiamoms grupėms (vyresnio amžiaus asmenims, turintiems sveikatos sutrikimų asmenims, darbo rinkoje nespėjusiems įsitvirtinti jauniems asmenims).

**Migracija.** Pasvalio rajono gyventojų skaičiaus mažėjimas taip pat yra susijęs su neigiama vidine ir tarptautine migracija. Statistikos departamento duomenys rodo, kad 2018 m. pastebimas tarptautinės emigracijos sumažėjimas – 47 proc. mažiau emigravusių negu 2017 m. Vertinant tarptautinės emigracijos proceso intensyvumą Panevėžio apskrityje, matyti, kad visose savivaldybėse tarptautinė emigracija 2017–2018 m. laikotarpiu sumažėjo. Tuo tarpu vidinės ir tarptautinės imigracijos rodikliai Pasvalio rajono savivaldybėje nebuvo pastovūs – 2017–2018 m. laikotarpiu matyti, kad į Savivaldybę 2018 m. atvyko daugiau asmenų negu 2017 m. Apibendrinant migracijos rodiklius, pastebima, kad situacija Savivaldybėje pastaraisiais metais yra geresnė.

Išskiriant vidaus migraciją kaip atskirą migracijos vertinimo Savivaldybėje išraišką, pastebima, kad Savivaldybėje išvykusių skaičius auga, o atvykusių – mažėja: palyginus 2017 m. ir 2018 m. duomenis, matyti, kad vidaus imigracija 2018 m. sumažėjo 8 proc., o vidaus emigracija augo lėčiau ir analizuojamu laikotarpiu padidėjo 5 proc.

Duomenys apie vidaus ir tarptautinę migraciją pateikiami 3 lentelėje.

3 lentelė

**Vidaus ir tarptautinė migracija 2017-2019 m.**

|  |  |  |  |
| --- | --- | --- | --- |
|  | Pasvalio rajono savivaldybė /asmenys | | |
| 2017 m. | 2018 m. | 2019 m. |
| Atvykusieji | 677 | 730 | 593 |
| Išvykusieji | 1 270 | 1 104 | 932 |
| Neto migracija | -593 | -374 | -339 |

*Šaltinis: Lietuvos statistikos departamentas, 2020 m. duomenų nėra.*

**5. Esamos socialinių paslaugų infrastruktūros Savivaldybėje analizė**

Vadovaudamasis Socialinių paslaugų įstatymu, socialines paslaugas Savivaldybėje planuoja ir organizuoja Administracijos Socialinės paramos ir sveikatos skyrius. Socialinių paslaugų teikėjai – Savivaldybės ir valstybės pavaldumo socialinių paslaugų įstaigos, nevyriausybinės organizacijos, viešosios įstaigos, šeimynos, parapijos. Informacija apie 2020 m. organizuotų ir teiktų socialinių paslaugų infrastruktūrą pateikiama 4 lentelėje.

4 lentelė

**Savivaldybės organizuojamų socialinių paslaugų infrastruktūros analizė 2020 m.**

|  |  |  |  |  |  |
| --- | --- | --- | --- | --- | --- |
| Eil.Nr. | Socialinių paslaugų įstaigos tipas pagal žmonių socialines grupes1 | Socialinių paslaugų įstaigos pavadinimas | Pavaldumas2  arba teisinė forma | Vietų (gavėjų3) skaičius | |
| iš viso | iš jų finansuojamų Savivaldybės |
| 1. | 1.1. Socialinės globos namai seniems ir neįgaliems asmenims | 1.1.1. Pasvalio socialinių paslaugų centras *(ilgalaikės socialinės globos padalinys)* | Savivaldybė | 35 | 443 |
| 1.1.2. VšĮ Pasvalio ligoninės Socialinės globos padalinys | Savivaldybė | 27 | 433 |
| 1.1.3.Lavėnų socialinės  globos namai | Socialinės apsaugos ir darbo ministerija | 99 | 15 |
| 1.1.4. Skemų socialinės globos namai | Socialinės apsaugos ir darbo ministerija | 360 | 24 |
| 1.1.5. Kupiškio socialinės globos namai | Socialinės apsaugos ir darbo ministerija | 147 | 3 |
| 1.1.6. Jotainių socialinės globos namai | Socialinės apsaugos ir darbo ministerija | 190 | 5 |
| 1.1.7. Zarasų socialinės globos namai | Socialinės apsaugos ir darbo ministerija | 210 | 1 |
| 1.1.8. Linkuvos socialinės globos namai | Socialinės apsaugos ir darbo ministerija | 277 | 4 |
| 1.1.9. Specialieji globos namai „Tremtinių namai“ | Socialinės apsaugos ir darbo ministerija | 80 | 1 |
| 1.1.10. Ventos socialinės globos namai | Socialinės apsaugos ir darbo ministerija | 160 | 1 |
| 1.1.11. VšĮ Antavilių pensionatas | Vilniaus m. sav. administracija | 290 | 2 |
| 1.1.12. Nijolės Genytės socialinės globos namai | Socialinės apsaugos ir darbo ministerija | 149 | 1 |
|  | 1.1.13. Globos namai „Užuovėja“ | Socialinės apsaugos ir darbo ministerija | 38 | 1 |
| 1.2. Socialinės globos namai vaikams ir jaunimui su negalia | 1.2.1. Ventos socialinės globos namai | Socialinės apsaugos ir darbo ministerija | 160 | 1 |
| 1.2.2. Nijolės Genytės socialinės globos namai | Socialinės apsaugos ir darbo ministerija | 149 | 2 |
| 1.2.3.Kompleksinių paslaugų namai Alka | Šiaulių miesto savivaldybė | 15 | 1 |
| 1.3. Socialinės globos namai vaikams | 1.3.1. Grūžių vaikų globos namai | Savivaldybė | 12 | 12 |
| 1.3.2. Algimanto Bandzos socialinių paslaugų namai | Socialinės apsaugos ir darbo ministerija | 50 | 1 |
| 2. | Šeimynos | 2.1. Nijolės Navickienės šeimyna | Savivaldybė | 9 | 9 |
| 2.2. Gražinos Grigaliūnienės šeimyna | Panevėžio rajono savivaldybė | 11 | 1 |
| 3. | Laikino gyvenimo namai | Grūžių vaikų globos namų Šeimos krizių centras | Savivaldybė | 43 | 43 |
| 4. | Dienos ir trumpalaikės socialinės globos centrai | 4.1. Pasvalio rajono sutrikusio intelekto žmonių užimtumo centras „Viltis“ | Savivaldybė | 30 | 29 |
| 4.2. Pasvalio „Riešuto“ mokykla Socialinės globos padalinys | Savivaldybė | 12 | 12 |
| 4.3. Pasvalio socialinių paslaugų centras *(dienos socialinė globa asmens namuose asmenims su sunkia negalia)* | Savivaldybė | 42 | 42 |
| 5. | Savarankiško gyvenimo namai | – | – | – | – |
| 6. | Socialinės priežiūros centrai *(pagalbos į namus paslaugos)* | 6.1. Pasvalio socialinių paslaugų centras *(pagalbos į namus paslaugų teikimo padalinys)* | Savivaldybė | 274 | 274 |
| 6.2. Pasvalio socialinių paslaugų centras (*darbo su šeimomis padalinys,* *socialinės priežiūros paslaugų teikimas šeimoms patiriančioms socialinę riziką*) | Savivaldybė | 110 | 110 |
| 7. | Bendruomeninės įstaigos, organizacijos | 7.1. Pasvalio rajono neįgaliųjų draugija | Asociacija | 376 | 92 pagal projektą |
| 7.2. VšĮ LASS Šiaurės rytų centro Pasvalio filialas | Viešoji įstaiga | 69 | 48 pagal projektą |
| 7.3. Pasvalio krašto klubas „Užjausk draugą“ | Asociacija | 32 | 30 pagal projektą |
| 7.4. LPS „Bočiai“ Pasvalio bendrija | Asociacija | 364 | 18 pagal projektą |
| 8. | Kitos socialinių paslaugų įstaigos (socialinių paslaugų centras ir kt.) | 8.1. Pasvalio socialinių paslaugų centras *(dienos užimtumo padalinys, sociokultūrinės paslaugos)* | Savivaldybė | 124 | 124 |

*1Lentelė užpildyta pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus*

*2 Socialinės apsaugos ir darbo ministerijos, savivaldybės, nevyriausybinių organizacijų, privačios ir kt.*

*3 Maksimalus lankytojų skaičius, narių skaičius nevyriausybinėje organizacijoje.*

**5.1. Socialinių paslaugų infrastruktūros išsidėstymas ir socialinių paslaugų teikimo Savivaldybėje (seniūnijose) pakankamumo lygis**

**5.1.1. Administracijos** **Socialinės paramos ir sveikatos skyrius (toliau – Skyrius)** administruoja socialines paslaugas rajone. 2020 metais Skyriuje buvo priimami asmenų prašymai dėl socialinių paslaugų (visų rūšių) skyrimo, rengiami šios srities dokumentai. Skyriuje dirba 2 socialinių paslaugų srities specialistai. Duomenys apie gautus prašymus ir priimtus sprendimus pateikiami 5 lentelėje.

5 lentelė

**Socialinių paslaugų skyrimas, sprendimų priėmimas 2018**–**2020 m.**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Socialinės paslaugos pavadinimas | 2018 | | 2019 | | 2020 | |
| Gauta prašymų | Skirta paslaugų | Gauta prašymų | Skirta paslaugų | Gauta prašymų | Skirta paslaugų |
| **1.** | **Socialinė priežiūra, iš jų:** | **282** | **279** | **258** | **254** | **237** | **234** |
| 1.1. | pagalbos į namus paslaugos senyvo amžiaus, neįgaliems asmenims | 70 | 69 | 67 | 63 | 61 | 58 |
| 1.2. | pagalbos pinigai senyvo amžiaus, neįgaliems asmenims | 2 | - | - | - | - | - |
| 1.3. | pagalbos pinigai šeimoms, globojančioms likusius be tėvų globos vaikus | - | - | 52 | 52 | 52 | 52 |
| 1.4. | socialinių įgūdžių ugdymas ir palaikymas šeimoms patiriančioms socialinę riziką | 206 | 206 | 116 | 116 | 110 | 110 |
| 1.5. | Laikinos nakvynės paslauga šeimoms (asmenims) patiriantiems socialinę riziką | 4 | 4 | 23 | 23 | 14 | 14 |
| **2.** | **Socialinė globa** | **112** | **109** | **132** | **115** | **110** | **101** |
| 2.1. | dienos socialinė globa, iš jų: | 12 | 12 | 25 | 22 | 19 | 19 |
|  | 2.1.1. institucijose | 1 | 1 | 4 | 4 | 4 | 4 |
|  | 2.1.2. asmens namuose | 11 | 11 | 21 | 18 | 15 | 15 |
| 2.2. | trumpalaikė socialinė globa institucijoje senyvo amžiaus, neįgaliems asmenims | 40 | 39 | 50 | 45 | 31 | 28 |
| 2.3. | ilgalaikė socialinė globa institucijoje senyvo amžiaus, neįgaliems asmenims | 38 | 36 | 38 | 29 | 32 | 26 |
| 2.4. | trumpalaikė, ilgalaikė socialinė globa vaikams likusiems be tėvų globos institucijoje | 22 | 22 | 19 | 19 | 9 | 9 |

***Šaltinis:*** *Skyriaus duomenys už 2018*–*2020 m.*

Duomenys apie parengtus socialinių paslaugų srities dokumentus pateikiami 6 lentelėje.

6 lentelė

**Skyriaus parengti socialinių paslaugų srities dokumentai 2018**–**2020 m.**

|  |  |  |  |  |
| --- | --- | --- | --- | --- |
| Eil. Nr. | Pavadinimas | 2018 | 2019 | 2020 |
| 1. | Sprendimai dėl socialinių paslaugų asmeniui (šeimai) skyrimo (SS) | 158 | 170 | 158 |
| 2. | Siuntimai į socialinės globos namus (B7) | 14 | 17 | 18 |
| 3. | Socialinės globos paslaugų skyrimo komisijos posėdžių protokolai | 12 | 13 | 9 |
| 4. | Sutartys dėl ilgalaikės ar trumpalaikės socialinės globos lėšų kompensavimo | 37  3 | 43 | 34 |
| 5. | Susitarimai dėl ilgalaikės ar trumpalaikės socialinės globos lėšų kompensavimo sutarčių keitimo (pasikeitus kainai, asmens pajamoms) | 107 | 114 | 146 |
| 6 | Finansinių galimybių mokėti už socialinės globos paslaugas vertinimo pažymos (B12) | 193 | 221 | 230 |
| 7. | Sprendimai dėl socialinių paslaugų asmeniui (šeimai) skyrimo (SSR) | 232 | 196 | 160 |
| 8. | Susitarimai dėl lėšų kompensavimo sutarčių keitimo šeimynose | 6 | 8 | 3 |
|  | **Iš viso:** | **762** | **782** | **758** |

***Šaltinis:*** *Skyriaus duomenys už 2018*–*2020 m.*

**Būsto pritaikymas neįgaliesiems** – būsto ir gyvenamosios aplinkos pertvarkymas, panaudojant specialius elementus, keičiant neįgaliesiems nepritaikytas erdves, ir paprastasis remontas, atliekant tiesiogiai su būsto pritaikymu susijusius statybos darbus.

2020 būsto aplinkos pritaikymas buvo vykdomas pagal Būsto pritaikymo neįgaliesiems  tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2019 m. vasario 19 d. įsakymu Nr. A1-103 „Dėl būsto pritaikymo neįgaliesiems tvarkos aprašo patvirtinimo“ (su visais aktualiais pakeitimais). Skyriaus specialistas priėmė prašymus, atliko vertinimus. Veiklą vykdė Būsto pritaikymo žmonėms su negalia komisija, ji vyko vertinti poreikio paslaugai, svarstė prašymus, priėmė sprendimus, vyko įvertinti ir priimti atliktų būsto aplinkos pritaikymo darbų. Būstai pritaikyti naudojant 60 procentų Valstybės biudžeto ir 40 procentų Savivaldybės biudžeto būsto pritaikymo neįgaliesiems priemonės lėšų. 2021 metais planuojama pritaikyti 4 būstus neįgaliesiems.

Pagal Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką tvarkos aprašą, pavirtintą Lietuvos Respublikos socialinės apsaugos ir darbo ministerijos ministro 2019 m. birželio 27 d. įsakymu Nr. A1-365 „Dėl šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką tvarkos aprašo patvirtinimo“ (su visais aktualiais pakeitimais), Savivaldybėje prašymų nebuvo gauta. Būstai pritaikyti naudojant 100 procentų Valstybės biudžeto lėšų. Duomenys apie būsto pritaikymą neįgaliesiems pateikiami 7 lentelėje.

7 lentelė

**Būsto pritaikymas neįgaliesiems Pasvalio rajone 2018**–**2020 m.**

|  |  |  |  |  |  |
| --- | --- | --- | --- | --- | --- |
| Metai | Gautų prašymų skaičius | Skirta lėšų iš valstybės  biudžeto, Eur | Skirta lėšų iš Savivaldybės biudžeto, Eur | Pritaikyta būstų | Laukė eilėje  metų pabaigoje |
| 2018 m. | 6 | 15279 | 10498 | 4 | 2 |
| 1 | 1077 | - | 1 | - |
| 2019 m. | 13 | 15312 | 10208 | 4 | 8 |
| 2 | 4420 | - | 2 | - |
| 2020 m. | 4 | 12910 | 8359 | 6 | 4 |

***Šaltinis:*** *Skyriaus duomenys už 2018*–*2020 m.*

**5.1.2. Administracijos seniūnijos.** Seniūnijose dirba 11 socialinio darbo organizatorių, kurie aktyviai dalyvauja socialinių paslaugų senyvo amžiaus asmenims, vaikams su negalia, suaugusiems asmenims su negalia, socialinės rizikos asmenims skyrime:

- priima, tarpininkauja pateikiant Prašymo – paraiškos socialinėms paslaugoms gauti SP-8 formą (toliau – Prašymas) Skyriui dėl įvairių rūšių socialinių paslaugų (pagalbos į namus, dienos socialinės globos asmens namuose, dienos, trumpalaikės ir ilgalaikės socialinės globos institucijose, laikino atokvėpio paslaugos, kitų) skyrimo;

- konsultuoja Prašymo priedų užpildymo ir reikalingų dokumentų pateikimo klausimais asmenį (šeimą) ar jo globėją, rūpintoją;

- nustato asmens (šeimos), pageidaujančio gauti socialines paslaugas, kurias finansuoja Savivaldybė iš savo biudžeto lėšų ar iš valstybės biudžeto specialių tikslinių dotacijų savivaldybių biudžetams, socialinių paslaugų poreikį, socialinės globos poreikį;

- pagal galimybes kontroliuoja seniūnijos teritorijoje teikiamų socialinės priežiūros – pagalbos į namus paslaugų teikimą;

- dalyvauja Socialinės globos paslaugų skyrimo, Socialinės paramos teikimo komisijų posėdžiuose pristatydami išsamią Prašymus pateikusių asmenų socialinę situaciją, asmens (šeimos) socialinių paslaugų ir (ar) socialinės globos poreikio vertinimo išvadas.

Asmens (šeimos) socialinių paslaugų poreikis, asmens socialinės globos poreikis nustatomas vadovaujantis Lietuvos Respublikos socialinių paslaugų įstatymo 16 straipsnio nuostatomis, laikantis Asmens (šeimos) socialinių paslaugų poreikio nustatymo ir skyrimo tvarkos aprašo, Senyvo amžiaus asmens bei suaugusio asmens su negalia socialinės globos poreikio nustatymo metodikos, Socialinės globos poreikio vaikui su negalia nustatymo metodikos, patvirtintų Lietuvos Respublikos socialinės apsaugos ir darbo ministro įsakymais, nuostatų bei Savivaldybės tarybos nustatyta tvarka. Seniūnijos socialinio darbo organizatorių atliktų vertinimų išvadomis vadovaujamasi priimant sprendimus dėl socialinių paslaugų skyrimo. Nustatant asmens socialinių paslaugų poreikį, prioritetas teikia alternatyvioms institucinei ilgalaikei socialinei globai paslaugoms, teikiamoms bendruomenėje, – socialinei priežiūrai, trumpalaikei socialinei globai, dienos socialinei globai asmens namuose, dienos centre, ilgalaikei (trumpalaikei) socialinei globai grupinio gyvenimo namuose.

**5.1.3. Socialinių paslaugų įstaigos neįgaliems ir senyvo amžiaus asmenims:**

**5.1.3.1. Pasvalio socialinių paslaugų centras** (toliau – Paslaugų centras) – Savivaldybės biudžetinė įstaiga, teikianti bendrąsias, specialiąsias socialines ir kitas paslaugas. Paslaugų centro struktūrą sudaro padaliniai, iš kurių 3 teikia paslaugas senyvo amžiaus, neįgaliems asmenims: Institucinės socialinės globos padalinys, Pagalbos namuose padalinys, Dienos užimtumo padalinys, jų veiklą nustato Paslaugų centro direktoriaus patvirtinti padalinių nuostatai.

**5.1.3.1.1. Institucinės socialinės globos padalinys** organizuoja ir teikia ilgalaikės, trumpalaikės socialinės globos paslaugas senyvo amžiaus, neįgaliems asmenims. 2020 m. ilgalaikės, trumpalaikės socialinės globos kaina vienam paslaugų gavėjui su sunkia negalia – 820,00 Eur, senyvo amžiaus ir neįgaliam paslaugų gavėjui – 730,00 Eur per mėnesį. Duomenys apie paslaugų gavėjų kaitą pateikiami 8 lentelėje.

8 lentelė

**Ilgalaikė, trumpalaikė socialinė globa Paslaugų centre 2018**–**2020 m.**

|  |  |  |  |
| --- | --- | --- | --- |
| Paslaugų gavėjų | 2018 | 2019 | 2020 |
| Skaičius metų pabaigoje,  iš jų: su sunkia negalia | 37  7 | 36  9 | 37  10 |
| Atvyko per metus  iš jų: su sunkia negalia | 14  6 | 2  1 | 9  5 |
| Išvyko per metus  iš jų: su sunkia negalia | -  - | 2  1 | 1  - |
| Mirė per metus  iš jų: su sunkia negalia | 9  3 | 13  5 | 6  1 |

***Šaltinis:*** *Paslaugų centro ataskaitos už 2018–2020 m.*

**5.1.3.1.2. Pagalbos namuose padalinys** organizuoja ir teikia dienos socialinės globos paslaugas asmens namuose asmenims su sunkia negalia, socialinę priežiūrą – pagalbos į namus paslaugas, transporto paslaugas, specialiąsias pagalbos priemones: aprūpina techninės pagalbos priemonėmis neįgaliuosius.

Dienos socialinė globa asmens namuose 2020 m. buvo suteiktos 42 asmenims (2019 m. – 36, 2018 m. – 21) su sunkia negalia, iš jų: 1 vaikui, 4 darbingo amžiaus asmenims, 37 pensinio amžiaus asmeniui. Paslaugos teiktos nuo 2 iki 7 valandų per dieną, 5 dienas per savaitę asmens namuose. Paslauga teikiama artimųjų turintiems sunkios negalios asmenims, kurie užtikrina asmens priežiūrą nakties metu, savaitgaliais. Paslaugas teikė mobili komanda – 6 slaugos darbuotojai. Paslaugų gavėjo mokestis už dienos socialinę globą – 20 proc. pajamų, likusi paslaugos kainos dalis dengiama iš Valstybės biudžeto tikslinės dotacijos Savivaldybės biudžetui. Slaugos paslaugos teiktos nemokamai, jos buvo finansuojamos iš Europos Sąjungos lėšų, pagal įgyvendinamą tęstinį projektą „Integrali pagalba į namus Pasvalio rajone“. Šios paslaugos dėka sukurta ir plėtojama kokybiška integrali pagalba (socialinės globos ir slaugos) asmenims su sunkia negalia, gyvenantiems savo namuose.

2020 metai Paslaugų centro atsakingas specialistas 13 kartų tikrino šios paslaugos teikimo

kokybę, surašyti apsilankymo aktai. Atlikta 23 paslaugų gavėjų anketinė apklausa.

Socialinė priežiūra: pagalbos į namus paslaugos 2020 m. buvo suteiktos 274 paslaugų gavėjams, iš jų: 135 dėl negalios, 139 dėl senatvės. Paslaugas teikė 38 darbuotojas 11 rajono seniūnijų. Pagalbos į namus paslaugų teikimo trukmė iki 10 val. per savaitę, dažnumas iki 5 kartų per savaitę. Už pagalbos į namus paslaugas 2020 m. mokėjo 253 asmenys, gauta 54596,91 Eur, nemokamai paslaugos suteiktos 21 asmeniui, nes jų pajamos neviršijo 2VRP dydžių per mėnesį.

Vadovaujantis Lietuvos Respublikos darbo kodekso 144 straipsnio 8 dalimi 2020 metais lankomosios priežiūros darbuotojams, kurių darbo vieta yra ne Paslaugų centre, ir kurie į paslaugų gavėjų namus vyko savo transportu, iš dalies kompensuotos transporto išlaidos. Duomenys apie darbuotojų ir paslaugų gavėjų pasiskirstymą pagal seniūnijas pateikiami 9 lentelėje.

9 lentelė

**Lankomosios priežiūros darbuotojų pasiskirstymas pagal seniūnijas 2018**–**2020 m.**

|  |  |  |  |  |  |  |
| --- | --- | --- | --- | --- | --- | --- |
| Seniūnijos | 2018 metai | | 2019 metai | | 2020 metai | |
| Paslaugų  gavėjai | Darbuotojai | Paslaugų  gavėjai | Darbuotojai | Paslaugų gavėjai | Darbuotojai |
| Vaškų | 33 | 4 | 40 | 4 | 38 | 4 |
| Saločių | 11 | 3 | 13 | 3 | 16 | 2 |
| Pumpėnų | 22 | 4 | 21 | 4 | 21 | 4 |
| Pušaloto | 14 | 3 | 16 | 3 | 16 | 3 |
| Namišių | 9 | 1 | 12 | 1 | 10 | 1 |
| Krinčino | 7 | 2 | 12 | 2 | 16 | 2 |
| Daujėnų | 7 | 1 | 7 | 1 | 6 | 1 |
| Joniškėlio m. ir Joniškėlio apyl. | 32 | 4 | 44 | 4 | 48 | 4 |
| Pasvalio m. ir  Pasvalio apyl. | 62 | 10 | 89 | 11 | 103 | 17 |
| **Iš viso** | **197** | **32** | **254** | **33** | **274** | **38** |

***Šaltinis:*** *Paslaugų centro veiklos ataskaitos už 2018–2020 m.*

Per 2020 metus pagalbos namuose paslaugų teikimo kokybė buvo kontroliuojama Paslaugų centro atsakingo specialisto, surašyta 102 apsilankymo aktų. Vykdyta anketinė apklausa, apklausta 189 pagalbos į namus paslaugų gavėjai.

Specialaus transporto paslaugos teikiamos asmenims, kurie dėl turimos negalios, ligos ar senatvės turi judėjimo problemų ir negali naudotis visuomeniniu ar individualiu transportu. Nuolatinio pobūdžio paslaugos 2020 m. teiktos Užimtumo centro „Viltis“ 14 neįgalių paslaugų gavėjų (2019 m. – 18, 2018 m. – 24). Už suteiktas transporto paslaugas įstaiga mokėjo pagal pateiktas sąskaitas. Vienkartinio pobūdžio paslaugomis 2020 m. pasinaudojo 16 neįgalių rajono gyventojų (2019 m. – 31, 2018 m. – 33). Paslaugos teikiamos automobiliais, pritaikytais neįgaliesiems vežti.

Neįgaliųjų aprūpinimas techninėmis pagalbos priemonėmisvyksta iš Techninės pagalbos neįgaliesiems centro prie Lietuvos Respublikos socialinės apsaugos ir darbo ministerijos Panevėžio skyriaus, pagal teikiamas Paslaugų centro paraiškas. Per 2020 m. buvo išduotos 356 (2019 m. – 442, 2018 m. – 406) techninės pagalbos priemonės. Dauguma techninių pagalbos priemonių išduodama naudotis asmenims su negalia nemokamai, pristačius į Paslaugų centrą reikiamus dokumentus. Dalinę įmoką reikia sumokėti, gaunant naują reguliuojamą lovą, čiužinį praguloms išvengti, tualetinė kėdę ar vaikštynę. 2020 metais dėl techninių pagalbos priemonių (pažastinių ir alkūninių ramentų) nuomos, kreipėsi 26 asmenys (2019 m. – 37, 2018 m. – 45).

**5.1.3.1.3. Dienos užimtumo padalinys.** Organizuoja ir teikia sociokultūrines paslaugas, maitinimo paslaugas, vykdo ir organizuoja darbinę bei švietėjišką veiklą.

Sociokultūrinės paslaugos2020 metais organizuotos ir suteiktos 124 asmenims, iš jų 91 pensinio amžiaus, 33 neįgaliesiems (2019 m. – 121, 2018 m. – 118), šiomis paslaugomis naudojosi ir nuolatinai Paslaugų centre gyvenantys gyventojai. Dirbo 1 socialinė darbuotoja užimtumui. Į organizuojamą sociokultūrinę veiklą įtraukiamos įvairios tikslinės klientų grupės: senyvo amžiaus asmenys, suaugę asmenys su negalia, jaunimas (praktiką atliekantys studentai, moksleiviai-savanoriai). Šių paslaugų gavėjų gyvenimo kokybė gerinama per jų laisvalaikio ir užimtumo organizavimą, taikant individualius ir grupinius užsiėmimus, pritaikant įvairias veiklos formas: darbinių ir meninių įgūdžių stiprinimas (dailė, keramika, tekstilė, vėlimas, darbai iš odos, ansamblių „Dainuojančios širdys“ ir „Draugai“ veikla), kompiuterinio raštingumo mokymas, sveikatos stiprinimo ir sporto užsiėmimai (treniruokliai, tenisas, biliardas, šaškės, šachmatai, mankštos). Per 2020 metus kūrybiniai, dailės, keramikos, laisvalaikio organizavimo užsiėmimai vyko 419 kartų, sportinė veikla 137 kartus, muzikos užsiėmimai, ansamblio „Draugai“ repeticijos vyko 234 kartus, ansamblio „Dainuojančios širdys“ repeticijos 347 kartus. Organizuotos 2 akcijos, paruošti 3 renginiai, suorganizuotos 3 išvykos, surengtos 3 šventės, 2 kartus vyko edukaciniai mokymai keramikos užsiėmimams. Sociokultūrinės paslaugos teiktos nemokamai, lankytojai mokėjo tik už sporto treniruoklių salę (1,50 Eur asmeniui per mėnesį).

2020 m. sociokultūrinių paslaugų teikimą perkėlus į Paslaugų centro naujas patalpas (II aukštas virš pirties), atsirado galimybė plėsti šių paslaugų teikimą, teikti didesnės apimties ir įvairesnes nuolatinio ir vienkartinio pobūdžio sociokultūrines paslaugas, paslaugos pradėtos teikti ne tik pensinio amžiaus ar neįgaliems asmenims, bet ir asmenims, šeimoms, patiriančioms socialinę riziką. Organizuojamos naujos veiklos: poilsis ir aromaterapija relaksacijos kambaryje, kūrybiniai meno užsiėmimai, žvakių liejimas, tapyba ir piešimas, naudojant įvairias technikas, sveikatingumo mokymai. Pasvalio rajono savivaldybės tarybos 2020 m. lapkričio 25 d. sprendimu Nr. T1-233 „Dėl Sociokultūrinių paslaugų organizavimo, teikimo ir apmokėjimo tvarkos aprašo patvirtinimo“ patvirtintas naujas Sociokultūrinių paslaugų organizavimo, teikimo ir apmokėjimo tvarkos aprašas.

Maitinimo paslauga2020 m. Paslaugų centro virtuvėje pagamintas maistas buvo periodiškai pristatomas 25 Užimtumo centro „Viltis“ paslaugų gavėjams, karšti pietūs 28 pagalbos į namus ir dienos socialinės globos namuose paslaugų gavėjams. Pagal gydytojų rekomendacijas ir poreikį organizuojamas dietinis maitinimas.

**Paslaugų plėtros projektai**.

2020 m. įgyvendinamas tęstinis projektas *„Integrali pagalba į namus Pasvalio rajone“,* finansuojamas iš Europos Sąjungos lėšų. Projekto įgyvendinimo metu iš ES lėšų mokamas slaugos darbuotojams darbo užmokestis ir vykdomi jiems kvalifikacijos kėlimo kursai. Per visą projekto laikotarpį įsigytos dvi transporto priemonės, techninės pagalbos priemonės, slaugos licencija. Sukurtos dvi mobilios komandos, kurios teikia socialinės globos ir slaugos paslaugas Pasvalio rajono gyventojams, kuriems yra nustatyta nuolatinė slauga. Projekte dirbo 6 slaugos darbuotojai. Projekto finansavimo iš Europos Sąjungos lėšų pabaiga 2021-08-01.

Įgyvendinant 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.1.-ESFA-V-416 „Kompleksinės paslaugos šeimai“ pasirašyta jungtinės veiklos (partnerystės) sutartis su Savivaldybės administracija dėl asmeninio asistento paslaugų teikimo. Šio projekto tikslas organizuoti ir kompleksiškai teikti asmeninio asistento paslaugas Savivaldybėje gyvenantiems asmenims nuo 16 metų amžiaus, kuriems Lietuvos Respublikos neįgaliųjų socialinės integracijos nustatyta tvarka nustatytas neįgalumo lygis arba darbingumo lygis dėl fizinės ar kompleksinės negalios, kuri visiškai ar vidutiniškai apriboja jų veiklą, dalyvumą, ir kuriems reikalinga kitų asmenų pagalba. 2020 m. dirbo du asmeniniai asistentai, kurie teikė paslaugas 15 asmenų su negalia. Numatoma projekto vykdymo pabaiga 2021 metų gegužės mėn.

2020 m. įgyvendintas projektas *„Socialinių paslaugų infrastruktūros plėtra Pasvalio rajone“*. Įvykdyto projekto metu ant esamo ūkio dalies pastato pastatytas antras aukštas, į kurį 2020 m. perkeltas Dienos užimtumo centras iš pagrindinio pastato. Tokiu būdu suteikta galimybė dienos užimtumo centrą naujai įrengtose patalpose lankyti ir paslaugomis pasinaudoti didesniam skaičiui asmenų.

**Socialinių paslaugų kokybės įvertinimo/gerinimo projektas**. Paslaugų centras dalyvauja Europos socialinio fondo finansuojamame projekte *„Socialinių paslaugų kokybės gerinimas, taikant EQUASS kokybės sistemą“* Europos socialinių paslaugų kokybės užtikrinimo sistema (EQUASS) yra Europos reabilitacijos platformos iniciatyva. EQUASS iniciatyva siekiama socialinių paslaugų sektoriaus plėtros, skatinant paslaugų teikėjus gerinti kokybę, nuolat tobulėti, mokytis ir vystytis, kas paslaugų vartotojams visoje Europoje būtų garantuotos kokybiškos paslaugos. Paslaugų centras įgyvendino EQUASS diegimo planą. 2020 m. buvo atliekamas vidaus kokybės auditas. 2021 metais planuojamas išorės auditas, kurio metu bus nustatyta, ar Paslaugų centrui suteikti EQUASS kokybės standartą.

**5.1.3.2. Pasvalio rajono sutrikusio intelekto žmonių užimtumo centras „Viltis“** (toliau – Užimtumo centras „Viltis“) socialinių paslaugų biudžetinė įstaiga, teikianti dienos ir trumpalaikės socialinės globos paslaugas institucijoje suaugusiems asmenims su negalia. Dienos socialinės globos paslaugos teikiamos nuo 3 val. iki 5 dienų per savaitę, trumpalaikės socialinės globos paslaugos – iki 5 parų per savaitę. Paslaugos teikiamos įvertinus paslaugų gavėjų poreikius, savarankiškumo lygį. Užimtumo centre „Viltis“ suformuotos paslaugų gavėjų grupės, kiekviena grupe rūpinasi socialiniai darbuotojai. Išanalizavus kiekvieno paslaugų gavėjo socialinius įgūdžius, asmeniui sudaromas individualius socialinės globos planas. Pagrindinis principas, planuojant ir teikiant pagalbą, paslaugas, yra paslaugų gavėjo savarankiškumo ugdymas, motyvacijos pačiam atlikti įvairias veiklas palaikymas, skatinimas, didinimas. Didelis dėmesys skiriamas paslaugų gavėjų poreikiams tenkinti, saviraiškai, užimtumui ir laisvalaikiui. Duomenys apie 2020 m. paslaugų gavėjus pateikiami 10 lentelėje.

10 lentelė

**Dienos, trumpalaikės socialinės globos paslaugų gavėjai 2018**–**2020 m.**

|  |  |  |  |
| --- | --- | --- | --- |
| Paslaugos pavadinimas | 2018 m. | 2019 m. | 2020 m. |
| **Dienos socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 17  12 | 16  12 | 16  11 |
| Paslaugų gavėjų skaičius metų pabaigoje,  iš jų: su sunkia negalia | 16  12 | 17  12 | 17  12 |
| **Trumpalaikė socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 12  8 | 13  8 | 12  8 |
| Paslaugų gavėjų skaičius metų pabaigoje,  iš jų: su sunkia negalia | 12  7 | 12  7 | 11  7 |

***Šaltinis:*** *Užimtumo centras „Viltis“ veiklos ataskaitos už 2018–2020 m..*

Duomenys apie 2020 m. gautas ir panaudotas lėšas Užimtumo centro „Viltis“ paslaugoms teikti pateikiami 11 lentelėje.

11 lentelė

**Užimtumo centro „Viltis“ 2020 m. gautos ir panaudotos lėšos**

|  |  |  |  |  |  |
| --- | --- | --- | --- | --- | --- |
| Socialinės globos rūšis | Gavėjų skaičius | Valstybės biudžeto  tikslinės dotacijos  (Eur) | Savivaldybės biudžetas (Eur) | Surinkta mokesčio iš paslaugų gavėjų  (Eur) | Iš viso, (Eur) |
| Dienos socialinė globa | 17 | 129656 | 34326 | 11089 | 175071 |
| Trumpalaikė socialinė globa | 13 | 95044 | 33162 | 13817 | 142023 |
| Iš viso: | 30 | 224700 | 67488 | 24906 | 317094 |

***Šaltinis:*** *Užimtumo centras „Viltis“ veiklos ataskaita už 2020 m.*

**Projektinė veikla.**

Užimtumo centras dalyvavo Pasvalio rajono savivaldybės visuomenės sveikatos rėmimo specialiosios programos priemonių projektų finansavimo atrankos konkurse. *Projektui „Mokomės gyventi sveikai“* buvo skirta 1600 Eur. Projekto tikslas – skatinti sutrikusio intelekto asmenis ar jų globėjus/rūpintojus rūpintis savo ar savo globotinių sveikata, suteikti žinių apie psichinės sveikatos stiprinimą, sveikos gyvensenos ugdymą, fizinio aktyvumo naudą, sveiką mitybą ir jos reikšmę žmogaus organizmui, tuberkuliozės ir užkrečiamų ligų prevenciją. Iš projektui skirtų lėšų panaudota 120 Eur už masažo paslaugas paslaugų gavėjams judantiems vežimėlyje. Kitomis planuotomis paslaugomis dėl COVID-19 viruso karantino/pandemijos nepasinaudota.

**Socialinių paslaugų kokybės įvertinimo/gerinimo projektas**. Užimtumo centras 2019 –

2020 m. įgyvendino projektą ,,Socialinių paslaugų kokybės gerinimas, taikant EQUASS kokybės sistemą“. Projekto įgyvendinimo laikotarpis 2019-06-25 iki 2021-12-31. Projekto metu vertinamos teikiamos dienos socialinės globos paslaugos, siekiant įgyti EQUASS Assurance sertifikatą. 2020 m. įgyvendintas EQUASS diegimo planas, paruošti paslaugų kokybės gerinimui įtakos turėsiantys dokumentai. Darbuotojai su jais supažindinti vidinių mokymų ir darbuotojų susirinkimų metu. Nuotoliniu būdu Užimtumo centrui paskirtas auditorius atliko vidaus kokybės auditą. Daugiau informacijos apie projektą pateikta Užimtumo centro interneto svetainėje adresu <http://viltis.pasvalys.lt/veiklos-sritys/>.

**5.1.3.3.** **Pasvalio „Riešuto“ mokyklos Socialinės globos padalinys** – socialinių paslaugų padalinys, teikiantis dienos ir trumpalaikės socialinės globos paslaugas institucijoje vaikams ir jaunuoliams, turintiems sunkią negalią, nuo 7 iki 29 metų. Paslaugų teikimo trukmė, dažnumas: dienos socialinė globa – nuo 3 val. per dieną iki 5 dienų per savaitę, trumpalaikė socialinė globa – iki 5 parų per savaitę. Paslaugos teikiamos įvertinus paslaugų gavėjų poreikius, savarankiškumo lygį, pagal kiekvienam vaikui sudarytus individualius socialinės globos planus. Įstaiga turi licenciją – Institucinė socialinė globa (dienos) vaikams su negalia, suaugusiems asmenims su negalia, senyvo amžiaus asmenims. 2020 m. socialinės globos paslaugas gavo 12 paslaugų gavėjų, iš jų 5 vaikai su negalia iki 18 metų amžiaus, 7 jaunuoliai su negalia iki 29 metų amžiaus. Dienos socialinės globos paslaugas gavo 8 paslaugos gavėjai, trumpalaikės socialinės globos paslaugas 3 paslaugos gavėjai, laikino atokvėpio paslauga pasinaudojo 1 šeima auginanti vaiką su negalia. Duomenys apie paslaugų gavėjus pateikiami 12 lentelėje.

12 lentelė

**Dienos, trumpalaikės, ilgalaikės socialinės globos paslaugų gavėjai 2018**–**2020 m.**

|  |  |  |  |
| --- | --- | --- | --- |
| Paslaugos pavadinimas | 2018 m. | 2019 m. | 2020 m. |
| **Dienos socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 6  6 | 6  6 | 8  7 |
| Paslaugų gavėjų skaičius metų pabaigoje,  iš jų: su sunkia negalia | 6  6 | 8  7 | 7  6 |
| **Trumpalaikė socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 4  4 | 5  5 | 3  3 |
| Paslaugų gavėjų skaičius metų pabaigoje,  iš jų: su sunkia negalia | 4  4 | 4  3 | 4  4 |

***Šaltinis:*** *Pasvalio „Riešuto“ mokyklos veiklos ataskaitos už 2020 m. duomenys.*

Duomenys apie 2020 m. gautas ir panaudotas lėšas Pasvalio „Riešuto“ mokyklos Socialinės globos padalinio paslaugoms teikti pateikiami 13 lentelėje.

13 lentelė

**Pasvalio „Riešuto“ mokyklos Socialinės globos padaliniui 2020 m. gautos ir panaudotos lėšos**

|  |  |  |  |  |  |
| --- | --- | --- | --- | --- | --- |
| Socialinės globos rūšis | Gavėjų skaičius | Valstybės biudžeto  lėšos  (Eur) | Kitų savivaldybių biudžeto lėšos (Eur) | Surinkta mokesčio iš paslaugų gavėjų  (Eur) | Iš viso  (Eur) |
| Dienos socialinė globa | 8 | 110600 | 551 | 9400 | 120551 |
| Trumpalaikė socialinė globa | 3 |
| **Iš viso:** | **12** | **110600** | **551** | **9400** | **120551** |

*Šaltinis: Pasvalio „Riešuto“ mokyklos veiklos ataskaita už 2020 m., Skyriaus duomenys*

**5.1.3.4. Viešosios įstaigos Pasvalio ligoninės Socialinės globos padalinys** yra 27 vietų struktūrinis padalinys (16 Pasvalio mieste, 11 Joniškėlio mieste), neturintis atskiro juridinio statuso, kuriame teikiama trumpalaikė ir ilgalaikė socialinė globa asmenims su sunkia negalia, kuriems nustatytas specialusis poreikis slaugai. Trumpalaikės socialinės globos teikimo trukmė – iki 6 mėn. per kalendorinius metus, ilgalaikės – neterminuotai. Per 2020 m. trumpalaikės ir ilgalaikės socialinės globos paslaugomis pasinaudojo 43 asmenys (2019 m. – 45, 2018 m. – 41), iš jų: 28 ilgalaikės, 15 trumpalaikės socialinės globos paslaugomis. Paslaugos kompensuojamos iš Valstybės biudžeto tikslinės dotacijos Savivaldybės biudžetui socialinei globai asmenims su sunkia negalia, sudarant individualią kiekvienam asmeniui lėšų kompensavimo sutartį su VšĮ Pasvalio ligonine. Už suteiktas paslaugas 80 proc. pajamų ir 100 proc. slaugos tikslinės kompensacijos moka pats paslaugų gavėjas. Vieno paslaugų gavėjo išlaikymo kaina 2020 m. buvo 895 Eur per mėnesį (2019 m. – 795 Eur, 2018 m. – 770 Eur). Duomenys pateikiami 14 lentelėje.

14 lentelė

**Ilgalaikė, trumpalaikė socialinė globa asmenims su sunkia negalia VšĮ Pasvalio ligoninės socialinės globos padalinyje 2018**–**2020 m.**

|  |  |  |  |
| --- | --- | --- | --- |
| Paslaugų gavėjų skaičius | 2018 | 2019 | 2020 |
| Metų pabaigoje | 24 | 26 | 20 |
| Atvyko per metus | 15 | 24 | 21 |
| Išvyko per metus | 1 | 2 | 3 |
| Mirė per metus | 14 | 12 | 13 |

*Šaltinis: VšĮ Pasvalio ligoninės ataskaita už 2020 m., Skyriaus duomenys*

**5.1.3.5. Socialinė globa neįgaliems asmenims valstybės socialinės globos namuose** teikiama asmenims, turintiems proto, psichinę ar kompleksinę negalią. 2020 m. ilgalaikės ir trumpalaikės socialinės globos paslaugas valstybės socialinės globos namuose gavo 60 asmenų (2019 m. – 56, 2018 m. – 50), iš jų 41 asmuo su sunkia negalia, 19 asmenų su negalia. Administracija iš dalies kompensuoja socialinės globos paslaugas institucijoje asmenims su negalia. Už šias paslaugas apmokama pagal ilgalaikės socialinės globos lėšų kompensavimo sutartis. 2020 m. 41 asmeniui (2019 m. – 37, 2018 m. – 39) su sunkia negalia paslaugos buvo kompensuojamos iš Valstybės biudžeto tikslinės dotacijos socialinei globai Savivaldybės biudžetui, valstybės biudžeto specialiosios tikslinės dotacijos lėšos Savivaldybės biudžetui sudaro skirtumą tarp socialinės globos kainos ir asmens pajamų. 2020 m. 19 asmenų (2019 m. – 19, 2018 m. – 20), neturinčių sunkios negalios, dalinis išlaikymas socialinės globos įstaigose buvo finansuojamas iš Savivaldybės biudžeto. Savivaldybės biudžeto lėšos sudarė skirtumą tarp socialinės globos kainos ir asmens pajamų.

Išsamūs duomenys apie paslaugų gavėjų pasiskirstymą įstaigose pateikiami 15 ir 16 lentelėse.

15 lentelė

**Ilgalaikės socialinės globos paslaugų gavėjai valstybės socialinės globos namuose**

**2020 metais**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Socialinės globos namų pavadinimas | Asmenys su negalia, iš jų: | | | Asmenys su sunkia negalia, iš jų: | | | **Bendras skaičius** |
| Pensinio amžiaus | Darbingo amžiaus | Vaikai | Pensinio amžiaus | Darbingo amžiaus | Vaikai |
| 1. | Aknystos | - | 1 | - | - | - | - | **1** |
| 2. | Skemų | - | 8 | - | 5 | 11 | - | **24** |
| 3. | Lavėnų | - | 5 | - | 5 | 5 | - | **15** |
| 4. | Jotainių | - | 1 | - | 3 | 1 | - | **5** |
| 5. | Kupiškio | - | - | - | 1 | 2 | - | **3** |
| 6. | Linkuvos | - | 1 | - | 1 | 2 | - | **4** |
| 7. | Ventos | - | 1 | - | - | - | 1 | **2** |
| 8. | Zarasų | - | - | - | - | 1 | - | **1** |
| 9. | „Tremtinių namai“ | 1 | - | - | - | - | - | **1** |
| 10 | Nijolės Genytės soc. globos namai | - | - | - | - | 1 | 2 | **3** |
| 11. | Globos namai „Užuovėja“ | - | 1 | - | - | - | - | **1** |
| **Iš viso:** | | **1** | **18** | **-** | **15** | **23** | **3** | **60** |

***Šaltinis:*** *Skyriaus 2020 m. duomenys*

16 lentelė

**Trumpalaikės socialinės globos (iki 6 mėn. per metus) paslaugų gavėjai valstybės socialinės globos namuose 2020 metais**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Socialinės globos namų pavadinimas | Asmenys su negalia, iš jų: | | | Asmenys su sunkia negalia, iš jų: | | | **Bendras skaičius** |
| Pensinio amžiaus | Darbingo amžiaus | Vaikai | Pensinio amžiaus | Darbingo amžiaus | Vaikai |
| 1. | Linkuvos | - | - | - | - | 2 | - | **2** |
| 2. | Lavėnų | - | - | - | 3 | 1 | - | **4** |
| 3. | Jotainių | - | - | - | 1 | - | - | **1** |
| **Iš viso:** | | **-** | **-** | **-** | **4** | **3** | **-** | **7** |

***Šaltinis:*** *Skyriaus 2020 m duomenys.*

**5.1.3.6. Socialinė globa senyvo amžiaus, neįgaliems asmenims kitose socialinės globos įstaigose**

Įstaigą, kurioje asmuo gali gauti ilgalaikę socialinę globą, pasirenka pats asmuo. Dalis paslaugų gavėjų pasirinko kitų savivaldybių, viešųjų ar privačių įstaigų teikiamas paslaugas. 2020 m. ilgalaikės socialinės globos paslaugas gavo: Kompleksinių paslaugų namuose „Alka“ 1 vaikas, netekęs tėvų globos su sunkia negalia, VšĮ Antavilių pensionate 2 asmenys su sunkia negalia. 2020 m. trumpalaikės socialinės globos paslaugas gavo: Kompleksinių paslaugų namuose „Alka“ 1 vaikas su sunkia negalia, viešojoje įstaigoje „Vilties namai“ 1 suaugęs asmuo su sunkia negalia.

**5.1.4. Socialinių paslaugų įstaigos vaikams, likusiems be tėvų globos, paslaugos šeimai**

**5.1.4.1. Grūžių vaikų globos namai.**

Globos namuose teikiamos apgyvendinimo, maitinimo organizavimo, aprūpinimo apranga ir avalyne, sveikatos priežiūros organizavimo, kasdienio gyvenimo įgūdžių ugdymo ir palaikymo, darbinių įgūdžių ugdymo, laisvalaikio organizavimo, informavimo, konsultavimo, tarpininkavimo ir atstovavimo paslaugos bei specialiosios paslaugos (trumpalaikė ir ilgalaikė) globa vaikams.

Kiekvieno vaiko poreikiai atsispindi individualiame socialinės globos plane (ISGP), kuriame kiekvieno globotinio galios ir sunkumai yra vertinami, kaip bendra vaiko asmenybę sudaranti visuma, parenkami tiksliausi individualizuoti būdai, metodai ir korekcijos priemonės. Sudarant individualų socialinės globos planą atsižvelgiama į vaiko nuomonę, jo gebėjimus ir gabumus, situaciją vaiko šeimoje, vaiko ypatumus, susijusius su jo amžiumi ir branda, lytimi ir siekiama įtraukti jo tėvus ir globėjus. Plane numatoma, kokios bus teikiamos paslaugos, kokia reikalinga pagalba, ar vaikui būtina pritaikyti aplinką specialiesiems poreikiams tenkinti ir kt. Individualus globos planas nuolat pildomas ir jame atsispindi vaiko raidos, augimo ir vystymosi būklė.

Vaikų savarankiško gyvenimo įgūdžiams formuoti vaikų globos namuose yra organizuojama įvairi veikla, taikant šiuolaikines darbo formas ir metodus. Vaikai mokomi įvairių smulkių buitinių darbų, savitvarkos (skalbimas, drabužių lyginimas ir tvarkymas, patalpų valymas, aplinkos tvarkymas), maisto gaminimo, darbo kompiuteriu, ugdomi savo profesinės, darbo karjeros ir ateities planavimo, formuojama šeimos, sveikatos samprata, asmeniniai ir socialiniai įgūdžiai kasdieninėje veikloje, darbinio, muzikinio ugdymo, tiek įvairioje projektinėje ir kitoje veikloje pagal pomėgius. Savarankiškumo įgūdžiai yra aprašomi ISGP. Šio proceso metu globotiniams padedama suprasti, kur jis norėtų mokytis, kokios sieks profesijos ar amato, kur gyvens bei kaip panaudos išmokėtas pašalpas ar sutaupytas lėšas, numatomos socialinės integracijos priemonės.

Vykdomas prevencinis darbas sveikatos priežiūros, asmens higienos, žalingų įpročių ir užkrečiamųjų ligų srityse. Globos namuose sukaupta nedidelė biblioteka, kuria vaikai visada turi galimybę naudotis. Vaikai gali užsiimti sportine veikla sporto salėje.

Globotinių socializacijos įgūdžiai ugdomi ir formuojami įvairių ekskursijų, projektų, išvykų metu. Globos įstaiga siekia ne tik sudaryti tinkamas gyvenimo ir ugdymo sąlygas, bet ir sukurti tokią materialinę bazę, kuri priartintų ugdytinį prie šeimos aplinkos bei organizuoti visapusišką vaikų užimtumą.

Nuo 2019 m. Globos namai kaip partneris dalyvauja Savivaldybės vykdomame projekte „Bendruomeninių vaikų globos namų steigimas ir vaikų dienos centrų tinklo plėtra Pasvalio rajono savivaldybėje“ pagal priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“. 2020 m. nupirktas vienas namas bendruomeniniams vaikų globos namams.

**Šeimos krizių centras** – Grūžių vaikų globos namų padalinys, teikiantis specialiąsias socialines paslaugas: laikiną apnakvindinimą, psichosocialinę pagalbą, socialinių įgūdžių ugdymą ir palaikymą, laikiną apgyvendinimą.

Per 2020 metus praplėstas Šeimos krizių centras. Įrengti papildomai 2 kambariai. Paslaugų gavėjai apgyvendinami 12-oje kambarių.

Per 2020 m. buvo suteiktos socialinės priežiūros paslaugos 43 asmenims (14 suaugusių ir 29 vaikams).

Sulaukus pilnametystės asmenims, kuriems buvo teikta institucinė vaiko socialinė globa, pateikus motyvuotus prašymus, pritarus Savivaldybės tarybai, buvo sudarytos galimybės gyventi Šeimos krizių centre. 2020 metais Šeimos krizių centre pagal savivaldybės tarybos 2020 m. rugpjūčio 26 d. sprendimą T1-155 „Dėl sutikimo pratęsti gyvenimo laikotarpį Pasvalio rajono Grūžių vaikų globos namuose“ buvo apgyvendinti 3 pilnametystės sulaukę asmenys, kuriems buvo teikiama institucinė vaiko socialinė globa ir kurie toliau tęsia mokslus.

Šeimos krizių centras paslaugų gavėjams teikė intensyvią pagalbą ir priežiūrą, ugdė ir palaikė socialinius, kasdieninio gyvenimo, asmens higienos, darbinius, maisto gaminimo. įgūdžius. Skatino pozityvų šeimos narių bendravimą, šeimos krizių centro gyventojų bendravimą ir bendradarbiavimą. Visus metus buvo organizuojama teisinė, medicininė pagalba paslaugų gavėjams ir jų vaikams. Reikalui esant, buvo nukreipiami specialistų konsultacijoms. Šeimos krizių centre gyventojams kuriama gyvenamoji aplinka: saugi ir palaikanti, jauki ir patogi, kuo artimesnė namų aplinkai. Šeimos gyveno atskiruose kambariuose, kurie apstatyti būtiniausiais baldais, elektriniais buities prietaisais. Paslaugų gavėjų patogumui įrengta moderni virtuvė, kurioje yra visi reikalingi baldai, elektriniai prietaisai, indai ir maisto gaminimo įrankiai. Veikia skalbykla, kurioje yra pakankamai skalbimo ir džiovinimo įrangos. Šeimos krizių centre įrengtas žaidimų kambarys su televizoriumi, kompiuteriais, knygomis ir vaikų žaislais. Moterys gali mokytis megzti, siuvinėti, siūti. Visus metus buvo organizuojamas turiningas šeimų laisvalaikis: išvykos, renginiai, švenčių ir įsimintinų dienų paminėjimas, įvairios veiklos poilsio zonose (stalo žaidimai, dailės terapija, pokalbiai ir diskusijos) Aktyviai naudojamasi vietinės mokyklos sporto sale, kaimo biblioteka, dalyvaujama kaimo bendruomenės gyvenime.

**5.1.4.2. Šeimynos**. Administracija yra sudariusi sutartis dėl Socialinės globos teikimo ir finansavimo šeimynoje su 2 šeimynomis:

Nijolės Navickienės šeimynoje globojama 9 Savivaldybės tėvų globos netekusių vaikų. Finansavimas skiriamas iš Valstybės ir Savivaldybės biudžeto. 2020 m. vieno globojamo vaiko šioje šeimynoje išlaikymo kaina- 468,97 (2019 m.– 433,17; Eur 2018 m. – 424,00 Eur) per mėn., iš jų 312,00 Eur iš Valstybės biudžeto.

Gražinos Grigaliūnienės šeimyna– globojamas 1 Savivaldybės tėvų globos netekęs vaikas (nuo 2020 m. kovo mėn. šeimynos veikla sustabdyta). Finansavimas skiriamas iš Valstybės ir Savivaldybės biudžeto. 2020 m vieno globojamo vaiko šioje šeimynoje išlaikymo kaina – 440,43 Eur; 2019 m. – 411,64 Eur; 2018 m. – 396 Eur), iš jų 312,00 Eur iš Valstybės biudžeto.

**5.1.4.3. Vaikų, laikinai netekusių tėvų globos, globa šeimose.**

**5.1.4.3.1. Pasvalio socialinių paslaugų centro globos centro padalinys**

Globos centro padalinio (toliau – Globos centras) tikslas, kad tėvų globos netekusiems ir įvaikintiems vaikams bei budintiems globotojams, globėjams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

2020 metais panaudota biudžeto lėšų: darbo užmokesčiui (su „Sodros“ mokesčiais) 12800,00 Eur, transporto išlaidoms 400,0 Eur, paslaugoms (mokėjimai budintiems globotojams ir globotiniams, GIMK mokymų paslaugų pirkimas, viešinimas) 54109,52 Eur. Iš viso 67309,52 Eur. Duomenys pateikiami 17 lentelėje.

17 lentelė

**Globos centro vykdyta veikla 2018-2020 m.**

|  |  |  |  |  |
| --- | --- | --- | --- | --- |
| Eil. Nr. | Globos centro vykdoma veikla | 2018 m. | 2019 m. | 2020 m. |
| 1. | Globėjų (rūpintojų) skaičius | 45 asmenys | 47 asmenys | 48 asmenys |
| 2. | Globojami vaikai | 65 vaikai | 61 vaikas | 67 vaikai |
| 2.1. | Vaikai gyvenantys pas globėjus giminaičius | 35 vaikai | 25 vaikai | 24 vaikai |
| 2.2. | Vaikai gyvenantys pas globėjus nesusijusius giminystės ryšiais | 30 vaikų | 36 vaikai | 43 vaikai |
| 2.3. | Įvaikinti vaikai | - | - | 1 vaikas |
| 2.4. | VGN vaikų kuriems surasta šeima | - | - | 1 vaikas |
| 3. | Šeimyna | 1 | 1 | 1 |
| 3.1. | Šeimynoje gyvenantys vaikai | 10 vaikų | 10 vaikų | 9 vaikai |
| 4. | Budintys globotojai | 2 asmenys | 2 asmenys | 3 asmenys |
| 4.1. | Vaikai gyvenantys pas budinčius globotojus | 3 vaikai | 6 vaikai | 3 vaikai |
| 5. | Mokymuose dalyvavo | 8 asmenys | 22 asmenys | 28 asmenys |
| 6. | Pagrindiniai mokymai | 4 asmenys | 11 asmenų | 8 asmenys |
| 7. | Specializuoti mokymai | 3 asmenys | 1 asmuo | 4 asmenys |
| 8. | Tęstiniai mokymai | - | 9 asmenys | 16 asmenų |
| 9. | Teigiamos išvados | 5 | 8 | 4 |
| 10. | Neigiamos išvados | - | 1 | 2 |
| 11. | Išvados dėl svečiavimosi | - | 5 | 2 |
| 12. | Parengti straipsniai laikraštyje „Darbas“ | 7 straipsniai | 3 straipsniai, 15 skelbimų | 4 straipsniai |
| 13. | Konsultavimo paslaugos | 179 kartai | 296 kartai | 142 kartai |
| 14. | Informavimo paslaugos | 198 kartai | 300 kartai | 757 kartai |
| 15. | Viešinimas | Buvo vykdomas | 15 | 67 |
| 16. | Pagalbos plano sudarymo posėdis | 7 | 11 | 10 |
| 17. | Savitarpio pagalbos grupės | 3 | 12 | 17 |
| 18. | Asmenys dalyvavę savitarpio pagalbos grupėse | 11 | 22 | 15 |

Iš pateiktų duomenų matyti, kad 2020 metais Globos centro veikla buvo viešinama 67 kartus, globos centro darbuotojos vyko į mokyklas, darželius, įstaigas ir organizacijas. Veikla viešinama Pasvalio socialinių paslaugų centro tinklalapyje ir *Facebook* puslapiuose. Dėl globos centro socialinių darbuotojų kaitos (2020 m. darbo sutartys nutrauktos dviem darbuotojais, vienas darbuotojas vaiko priežiūros atostogose, naujai priimta vienas darbuotojas) bei dėl šalyje paskelbto karantino, viešinimo veikla tiesiogiai aktyviai nebuvo vykdoma. Tačiau pavyko globėjų (rūpintojų) skaičių padidinti iki 5 asmenų, tai yra trims asmenims daugiau nei praeitais metais. 28 asmenims organizuoti globėjų ir įtėvių mokymai (GIMK), tai yra 6 asmenims daugiau nei 2019 metais. Mokymus baigė 2 budinčios globotojos. Globos centro psichologas individualias konsultacijas suteikė 40 globojamiems vaikams – 334 kartus ir 17 budinčių globotojų ir globėjų (rūpintojų) suteiktos 192 individualios konsultacijos. Siekiant psichologinės pagalbos prieinamumo ir pasiekiamumo Globos centro psichologas teikė pagalbą kuo arčiau šeimos gyvenamosios vietos: asmens namuose, mokyklose, darželiuose. Psichologo paslaugos, ne Globos centro patalpose suteiktos 54 kartus, jas gavo 14 vaikų ir 13 kartų 4 suaugę asmenys. Vestos 10 savitarpio pagalbos grupių, juose dalyvavo 17 asmenų. 2020 m. prašymų savitarpio pagalbos grupių Grūžių vaikų globos namų darbuotojams organizavimui nebuvo.

**5.1.4.3.2. Pasvalio socialinių paslaugų centro darbo su šeimomis padalinys**

Darbo su šeimomis padalinys organizuoja ir teikia socialinės priežiūros šeimai paslaugas, taikant atvejo vadybą teisės aktų nustatyta tvarka.Vykdo atvejo vadybos taikymo ir inicijavimo, atvejo nagrinėjimo, pagalbos šeimai poreikių vertinimo, pagalbos plano sudarymo ir įgyvendinimo, šeimos stebėsenos, pagalbos plano peržiūros, atvejo vadybos proceso užbaigimo, atvejo vadybos koordinavimo funkcijas savivaldybėje.

Šiame padalinyje dirba 14 socialinių darbuotojų ir 4 atvejo vadybininkai. 2020 m. gruodžio duomenims, vienam atvejo vadybininkui vidutiniškai teko apie 30–35 atvejus, socialinis darbuotojas darbui su šeimomis, vidutiniškai dirbo su 11 šeimų. Duomenys apie darbo su šeimomis padalinio veiklą 2018–2020 m. pateikiami 18 lentelėje.

18 lentelė

**Darbo su šeimomis padalinio veikla 2018-2020 m**.

|  |  |  |  |
| --- | --- | --- | --- |
| Eil. Nr. | 2018 m. gruodžio 31 d. | 2019 m. gruodžio 31 d. | 2020 m. gruodžio 31 d. |
| 1. | Nagrinėti atvejai 179 (šeimos) | Nagrinėti atvejai 175 (šeimos) | Nagrinėti atvejai 170 (šeimos) |
| 2. | Užbaigti atvejai (socialinės paslaugos nebeteikiamos)  36 (šeimos) | Užbaigti atvejai (socialinės paslaugos nebeteikiamos)  59 (šeimos) | Užbaigti atvejai (socialinės paslaugos nebeteikiamos)  60 (šeimos) |
| 3. | Riziką patiriančių šeimų -143,  šeimose auga 365 nepilnamečiai vaikai | Riziką patiriančių šeimų 116,  šeimose auga 271 nepilnamečiai vaikai | Riziką patiriančių šeimų -110,  šeimose auga 267 nepilnamečiai vaikai |
| 4. | Surašyti protokolai 51  Papildyti pagalbos planai 55 kartus  (170 šeimų) | Surašyti protokolai 92  Papildyti pagalbos planai 302 kartus (175 šeimų) | Surašyti protokolai 82  Papildyti pagalbos planai 540 kartus (170 šeimų) |
| 5. | Apgyvendintos 4 moterys su nepilnamečiais vaikais Grūžių vaikų globos namų Šeimos krizių centre | Apgyvendintos 10 moterų su nepilnamečiais vaikais Grūžių vaikų globos namų Šeimos krizių centre | Apgyvendintos 9 moterų su nepilnamečiais vaikais Grūžių vaikų globos namų Šeimos krizių centre |
| 6. | 4 vaikams nustatyta laikinoji globa:  1) 1 grąžintas į šeimą,  2) 1 pas budinčią globotoją,  3) 2 Grūžių vaikų globos namuose.  *2018 m. visi vaikai grįžo į šeimas.* | 9 vaikams nustatyta laikinoji globa:  1) 9 vaikai pas budinčius globotojus, trijose budinčių globotojų, globėjų šeimose. | 6 vaikams nustatyta laikinoji globa, priežiūra:  1) 6 vaikai pas budinčius globotojus, trijose budinčių globotojų, globėjų šeimose (trys vaikai grįžo į biologinę šeimą). |
| 7. | Transporto pagalba rajono ribose šeimoms suteikta 461 kartą, už rajono ribų 38 kartus. | Transporto pagalba rajono ribose šeimoms suteikta 534 kartų, už rajono ribų 53 kartus. | Transporto pagalba rajono ribose šeimoms suteikta 288 kartų, už rajono ribų 41 kartą. |
| 8. | Socialinės priežiūros paslaugų, riziką patiriančioms šeimoms suteikta 5799 kartus | Socialinės priežiūros paslaugų, riziką patiriančioms šeimoms suteikta 10560 kartų | Socialinės priežiūros paslaugų, riziką patiriančioms šeimoms suteikta 9977 kartų, iš jų 3699 kartai telefono ryšio priemone dėl paskelbto karantino LR teritorijoje. |
| 9. | **Inicijuota ir suteikta:**  1) parama maisto produktais 12 šeimų;  2) apranga, avalyne, patalyne, buitine technika, baldais, įrengiant sanitarinius mazgus, kūdikio priežiūros reikmenimis (vežimėliai, rūbeliai ir kt.) 47 šeimos;  3) išvykos, edukacijos (Pasvalio krašto muziejus, Anykščiai, Ryga) – dalyvavo 30 vaikai;  4) Paslaugų gavėjai įtraukiami į „Laikas sau“ užsiėmimus, dalyvavo 0 asmenų. | **Inicijuota ir suteikta:**  1) parama maisto produktais 19 šeimų;  2) apranga, avalyne, patalyne, buitine technika, baldais, įrengiant sanitarinius mazgus, kūdikio priežiūros reikmenimis (vežimėliai, rūbeliai ir kt.) 148 šeimų;  3) išvykos, edukacijos (Pasvalio krašto muziejus, Anykščiai, Ryga) – dalyvavo 92 vaikai;  4) Paslaugų gavėjai įtraukiami į „Laikas sau“ užsiėmimus, dalyvavo 33 asmenys. | **Inicijuota ir suteikta:**  1) parama maisto produktais- 37 šeimoms;  2) apranga, avalyne, patalyne, buitine technika, baldais, įrengiant sanitarinius mazgus, kūdikio priežiūros reikmenimis (vežimėliai, rūbeliai ir kt.) 121 šeimoms;  3) išvykos, edukacijos (Pasvalio krašto muziejus, Anykščiai, Ryga) – dalyvavo 83 vaikai ir 53 suaugę asmenys;  4) Paslaugų gavėjai įtraukiami į „Laikas sau“ užsiėmimus, dalyvavo 2 grupės po 20 asmenų. |
| 10. | Nuo priklausomybės alkoholiui gydėsi - 16 asmenų | Nuo priklausomybės alkoholiui gydėsi- 36 asmenys | Nuo priklausomybės alkoholiui gydėsi 15 asmenų. |
| 11. | Pagalba nuo nepageidaujamo nėštumo pasinaudojo 4 moterys | Pagalba nuo nepageidaujamo nėštumo pasinaudojo 7 moterys | Pagalba nuo nepageidaujamo nėštumo pasinaudojo 3 moterys. |
| 12. | ------------------------------- | Mediacijos paslaugomis pasinaudojo 20 šeimų, iš viso 26 kartus | Mediacijos paslaugomis pasinaudojo 19 šeimų, viso 19 kartų. |
| 13. | ------------------------------- | Konsultacijomis (nuo 2019-09-11) dėl priklausomybės nuo alkoholio pasinaudojo 54 asmenys (11 vyrų, 30 moterų). | Konsultacijomis dėl priklausomybės nuo alkoholio pasinaudojo 290 kartų (117 paslaugų gavėjų), iš jų 200 kartų moterys, 90 kartų vyrai. |
| 14. | Psichologo konsultacijose dalyvavo:  1) 27 vaikai 113 kartų:  2) 36 suaugę 172 kartus. | Psichologo konsultacijose dalyvavo:   * 1. vaikai 493 kartus;   2) 86 suaugę 512 kartų. | Psichologo konsultacijose dalyvavo 917 kartų, iš jų 359 kartus 79 vaikai, o 558 kartus 89 suaugę asmenys (kai kuriems buvo individualūs „Pozityvios tėvystės“ mokymai kartu su psichologo konsultacijomis) .  „Pozityvios tėvystės“ mokymuose dalyvavo 24 asmenys. |
| 15. | Pedikuliozės gydymas 10 asmenų | Pedikuliozės gydymas 14 asmenų | Pedikuliozės gydymas 3 asmenys. |
| 16. | Dezinfekcijos paslaugomis nuo kenkėjų pasinaudojo 10 šeimų. | Dezinfekcijos paslaugomis nuo kenkėjų pasinaudojo 14 šeimų. | Dezinfekcijos paslaugomis nuo kenkėjų pasinaudojo 17 šeimų. |

Analizuojant pateiktą informaciją, pastebima, kad riziką patiriančių šeimų skaičius (2018 m. – 143, 2019 m. – 116, 2020 m. – 110) ir juose augančių nepilnamečių vaikų skaičius nežymiai mažėja. Nagrinėti 170 atvejai (šeimos). Atvejo vadybos procesas nutrauktas 60 šeimų: 41 šeimai paaiškėjus, kad šeimos geba savarankiškai spręsti savo socialines problemas, o 19 šeimų neliko nepilnamečių vaikų ar išsikėlė į kitą savivaldybę. Posėdžių metu didelis dėmesys skiriamas: šeimai ir joje augantiems nepilnamečiams vaikams, išklausomos pagrindinės šeimos problemos, priežastys ir jų manymu galimi sprendimo būdai, socialinės pagalbos konkrečios priemonės. Vyksta intensyvus bendradarbiavimas sprendžiant šeimos problemas su Šeimos krizių centru, jame 2020 metais apgyvendintos 9 moterys su nepilnamečiais vaikais. Atvejo vadybininkai ir socialiniai darbuotojai tarpininkauja ir bendradarbiauja su nevyriausybinėmis organizacijomis atliekant būsto remonto darbus, įrengiant sanitarinius mazgu.

Darbo su šeimomis padalinyje nuo 2019 m. vykdomos paslaugų gavėjų, darbuotojų, socialinių partnerių anketinės apklausos apie teikiamų paslaugų kokybę. Paslaugų gavėjai, atsakydami į anoniminę anketinę apklausą (buvo išdalintos 109 anketos, grįžo 102), įvertino gyvenimo kokybės pagerėjimą socialinių paslaugų teikimo laikotarpiu, ir pateikė tokius atsakymus į teiginį „Ar gaunant socialines paslaugas, pagerėjo šeimos gyvenimo kokybė?“ Iš apklausos rezultatų matyti, kad 73 procentai respondentų, gyvenimo kokybė pagerėjo socialinių paslaugų įstaigoje teikimo metu, 11 procentų neįžvelgė jokių pokyčių ir 16 procentų teigė nežinantys.

Teikiant socialines paslaugas sunkumų patiriančioms šeimoms, buvo svarbu išsiaiškinti, kaip pagerėjo paslaugų gavėjų emociniai ryšiai su vaikais. 69 % respondentų teigė, kad pagerėjo, 25 % teigė, kad išliko tokie patys, 5 % respondentų atsakymo nepateikė, o 1 % – kad nepagerėjo.

Atsižvelgiant į tai, kad socialinių paslaugų centras glaudžiai bendradarbiauja su kitais socialiniais partneriais, socialinių paslaugų gavėjams buvo užduotas klausimas apie tai,ar socialinių paslaugų teikimo laikotarpiu esate iš Pasvalio socialinių paslaugų centro partnerių gavę naudinga paramą. Paslaugų gavėjų klausta apie buities sąlygų pagerinimą, sveikatos gerinimą, laisvalaikio organizavimą, materialinę pagalbą ir kt. Pasak respondentų, 41 % buvo naudingas buities sąlygų pagerinimas, sveikatos gerinimas 20 %, laisvalaikio organizavimas 27 %, o materialinė pagalba 33 %.

Darbo su šeimomis padalinys didelį dėmesį skiria bendravimui ir bendradarbiavimui su socialiniais partneriais, siekdamas efektyvesnio paslaugų teikimo šeimai, jos nariams. Todėl svarbi socialinių partnerių nuomonė (išsiųsta 18 anketų, grįžo 16), į klausimą „Kaip vertinate darbo su šeimomis teikiamas paslaugas?“, 69 % teigiamai, 25 % vidutiniškai, 6 % neigiamai. Į klausimą „Ar partnerystės nauda pakankama integruojant paslaugų gavėjus į visuomenę?“ 69 % pasirinko atsakymą *Taip*, *Ne* atsakė 13 %, likę 18 % neturi nuomonės.

Darbo su šeimomis padaliniui svarbi darbuotojų nuomonė, siūlymai (apklausta 14 darbuotojų). 100 % respondentų atsakė, kad yra atsižvelgiama į darbuotojų nuomonę teikiant pasiūlymus, planuojant kasmetines atostogas, sudarytos galimybės kelti profesinę kvalifikaciją ir 93 % darbuotojų įgytas žinias taiko savo kasdieniame darbe, 84 % respondentų nurodė, kad kasdieniame darbe darbo priemonių netrūksta, likę 16 % neatsakė. Taip pat 100 % darbuotojų paminėjo, kad turi galimybę išsakyti savo nuomonę ir teikti pasiūlymus darbuotojų susirinkimo metu.

**5.1.5. Bendruomeninės socialinės paslaugos neįgaliesiems**

Socialinės reabilitacijos paslaugų neįgaliesiems bendruomenėje teikime kasmet aktyviai dalyvauja neįgaliuosius vienijančios nevyriausybinės organizacijos. Jų veikla finansuojama iš Valstybės ir Savivaldybės biudžeto pagal pateiktas paraiškas projektams vykdyti. 2020 m. socialinės reabilitacijos neįgaliesiems srityje veiklą aktyviai vykdė 4 (2019 m. – 4, 2018 m. – 4) organizacijos. Įgyvendinus projektus 2020 m. naudą gavo 188 asmenys, iš jų 182 neįgalieji, 6 šeimos nariai (2019 m. – 193, 2018 m. – 211).

2021 m. socialinės reabilitacijos paslaugų neįgaliesiems bendruomenėje projektams finansuoti paraiškas pateikė 5 organizacijos, visus projektus nutarta finansuoti. Administracijos direktoriaus 2020 m. gruodžio 14 d. įsakymu Nr. DV–859 „Dėl lėšų paskirstymo socialinės reabilitacijos paslaugų neįgaliesiems bendruomenėje 2020 m. projektams finansuoti patvirtinimo“ patvirtintas lėšų paskirstymas socialinės reabilitacijos paslaugų neįgaliesiems bendruomenėje projektams 2021 m. Projektams paskirstyta 48195 Eur, iš jų 40095 iš Valstybės biudžeto, 8100 iš Savivaldybės biudžeto.

**5.1.5.1. Pasvalio rajono neįgaliųjų draugija** vienija 376 neįgalių narių, iš jų 139 darbingo amžiaus, 237 pensinio amžiaus. Draugijos tikslas – atstovauti ir ginti neįgaliųjų teisėms, teikti pagalbą, organizuoti kokybiškų paslaugų teikimą bendruomenės lygmeniu, vykdyti asmeninio asistento, užimtumo, saviveiklos, sporto ir kitą veiklą. 2020 m. organizacija įgyvendino Socialinės reabilitacijos paslaugų neįgaliesiems bendruomenėje projektą. Skirtas ir panaudotas finansavimas 15511 Eur (14411 Eur iš Valstybės biudžeto, 1100 Eur iš Savivaldybės biudžeto). Teiktos asmeninių asistentų paslaugos neįgaliesiems Pasvalio ir Joniškėlio mieste, organizuotas nuolatinio pobūdžio užimtumas rankdarbių ir fotografų būreliuose, veiklą vykdė ansamblis „Žalsvasis šaltinis“, jaunimo saviraiškos grupė. Įgyvendinus projektą 2020 m. naudą gavo 92 suaugę neįgalieji. Planuojama kad, įgyvendinus 2021 m. projektą naudą turės 31 asmuo, iš jų 20 darbingo amžiaus, 11 pensinio amžiaus neįgaliųjų.

Specialaus transporto paslaugos teikiamos pagal poreikius asmenims, kurie dėl turimos negalios, ligos ar senatvės turi judėjimo problemų ir negali naudotis visuomeniniu ar individualiu transportu. 2020 metais Pasvalio neįgaliųjų draugija transporto paslaugoms panaudojo 10000 Eur. (2019 m. – 10000 Eur, 2018 m. – 10000 Eur). Organizacijos vadovo duomenimis, 2020 m. specialaus transporto paslauga neįgaliesiems suteikta 940 kartų, ja pasinaudojo 402 asmenys, iš jų nuolatinio pobūdžio paslauga (vežiojimas į socialinių paslaugų įstaigas) 23 asmenys, vienkartinio pobūdžio 379 asmenys.

**5.1.5.2. VšĮ LASS Šiaurės rytų centro Pasvalio filialas** vienija 69 regėjimo sutrikimų turinčius asmenis, iš jų 42 sunkios negalios neįgaliuosius. Tai pati aktyviausia neįgaliųjų nevyriausybinė organizacija rajone. Organizacijos tikslas –mažinti regėjimo neįgaliųjų socialinę atskirtį, ugdant jų savarankiškumą ir skatinant užimtumą bei teikiant individualią pagalbą sunkią negalią turintiems Pasvalio rajono gyventojams. Teikiamos socialinės reabilitacijos paslaugos regėjimo negalią turintiems neįgaliesiems, rūpinamasi jų užimtumu, teikiama asmeninio asistento pagalba. Organizacija yra aprūpinta reikalingomis priemonėmis, įranga, kurių pagalba regėjimo negalią turintys žmonės mokomi savarankiškai pasigaminti maistą, tvarkytis buityje. Yra kompiuterinė įranga, teikiamos individualios kompiuterinio raštingumo pamokos, sudarytos galimybės klausyti įgarsintų knygų. 2020 m. organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas16794 Eur (15694 Eur iš –Valstybės biudžeto, 1100 Eur iš Savivaldybės biudžeto). Įgyvendinus projektą 2020 m. naudą gavo 48 asmenys, iš jų 47 suaugę neįgalieji, 1 neįgalus vaikas. Planuojama, kad, įgyvendinus 2021 m. projektą, naudą turės 30 neįgaliųjų: 1 vaikas, 10 darbingo amžiaus, 19 pensinio amžiaus asmenų.

**5.1.5.3. Lietuvos sutrikusios psichikos žmonių globos bendrijos Pasvalio krašto klubas „Užjausk draugą“.** Klubas vienija 32 psichikos sutrikimų turinčius asmenis, šeimos narių, iš jų 24 neįgaliuosius. 2020 m. organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas 9840 Eur (8740 Eur iš Valstybės biudžeto, 1100 Eur Savivaldybės biudžeto). Organizuotas nuolatinio pobūdžio dienos užimtumas: pagalbos grupių (2) užsiėmimai; mokymai sveikai gyventi, apsitarnauti, orientuotis aplinkoje; saviraiškos ir kūrybiškumo lavinimo užsiėmimai, dalyvauta renginiuose. Teikta palydėjimo pagalbą, konsultacijas. Veikla padėjo neįgaliesiems įtvirtinti pasitikėjimą savimi, skatino savarankiškumą. Įgyvendinus projektą 2020 m. naudą gavo 30 asmenų, iš jų 24 suaugę neįgalieji, 6 šeimos nariai. Planuojama, kad, įgyvendinus 2021 m. projektą, naudą turės 24 asmenys, iš jų 18 neįgaliųjų, 6 šeimos nariai.

**5.1.5.4. Lietuvos pensininkų sąjungos „Bočiai“ Pasvalio bendrija** vienija 364 narius, iš jų 45 su negalia. Didelis dėmesys yra skiriamas neįgaliems pensinio amžiaus žmonėms, stengiamasi juos įtraukti į visuomeninę veiklą. „Bočių“ veikla neatsiejama nuo kultūrinės, meninės veiklos. Senyvo amžiaus asmenims, turintiems negalią (jų globėjams, rūpintojams), buvo teikiamos informavimo, konsultavimo paslaugos. Nuolatinio pobūdžio veiklą vykdė rankdarbių būrelis ir LPS „Bočiai“ Pasvalio bendrijos ansamblis. 2020 metais organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas4400 Eur iš Savivaldybės biudžeto. Įgyvendinus projektą naudą gavo 18 asmenų, iš jų 18 suaugusių neįgaliųjų.Planuojama, kad įgyvendinus 2021 m. projektą, naudą turės 18 neįgaliųjų. Informacija pateikiama 19 lentelėje.

19 lentelė

**Lėšų paskirstymas socialinės reabilitacijos paslaugų neįgaliesiems bendruomenėje projektams finansuoti 2019**–**2021 m.**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Pareiškėjo pavadinimas | Gauta ir panaudota suma 2019  m. (Eur) | Gauta ir panaudota suma 2020  m. (Eur) | **2021 m.** | | |
| Skirta iš savivaldybės biudžeto (Eur) | Skirta iš valstybės biudžeto (Eur) | Bendra suma pagal PVAK\* rekomendacijas 2020 m. (Eur) |
| 1. | Pasvalio rajono neįgaliųjų draugija | 15209 | 15511 | 1000 | 13090 | **14090** |
| 2. | Pasvalio krašto klubas „Užjausk draugą“ | 11633 | 9840 | 1000 | 9443 | **10443** |
| 3. | VšĮ LASS Šiaurės rytų centras | 14547 | 16794 | 1000 | 14968 | **15968** |
| 4. | Lietuvos pensininkų sąjungos „Bočiai“ Pasvalio bendrija | 5000 | 4400 | 4505 | - | **4505** |
| 5. | Pasvalio rajono sergančių cukriniu diabetu draugija „Sveikata“ | nesikreipė | nesikreipė | 595 | 2594 | **3189** |
|  | Iš viso: | 46389 | 46545 | 8100 | 40095 | **48195** |

*PVAK\** – *Projektų vertinimo ir atrankos komisija.* ***Šaltinis****– Skyriaus duomenys*

**5.1.6. Bendruomeninės socialinės paslaugos šeimai, vaikams**

**5.1.6.1. Asociacija Pasvalio šeimos gerovės centras**. Administracija pagal 2014–2020 metų Europos Sąjungos fondų investicijų veiksmų programos 8 prioritetą „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ 2017 m. pradėjo vykdyti projektą „Pasvalio rajono bendruomeniniai šeimos namai“. Projektui iš Europos Sąjungos fondų skirta suma – 354685,01 Eur. Projekto tikslas – sudaryti sąlygas Pasvalio rajono gyventojams gauti kokybiškas kompleksiškai teikiamas paslaugas šeimai. Asociacija Pasvalio šeimos gerovės centras kaip projekto partneris teikia šias paslaugas: pozityvios tėvystės mokymai, psichosocialinė pagalba, mediacijos paslauga, vaikų priežiūros paslaugos. Projekto partneris Pasvalio socialinių paslaugų centras teikė asmeninio asistento paslaugas 15 asmenų. Projekto veiklų įgyvendinimo pabaiga 2021 m.. spalio 31 d.

**5.1.6.2.** **Pasvalio Šv. Jono Krikštytojo parapijos „Carito“ vaikų dienos centras.**

Pasvalio Šv. Jono Krikštytojo parapijos vaikų dienos centras nepertraukiamai teikia ilgalaikes kompleksines profesionalias socialines paslaugas nuo 2010 metų. 2020 m. suteikė kompleksines socialines paslaugas 30 Pasvalio miesto ir rajono vaikų.

Teikiamos paslaugos apima:

1. klientų ugdymo (socialinių įgūdžių, maitinimas, asmens higiena, pamokų ruoša);

2. prevencijos programas (integracija į mokyklą, visuomenę ir prevencines priemonės prieš žalingus įpročius);

3. elgesio modeliavimo (meno terapija, specialistų pagalba); laisvalaikio organizavimo (saviveikla, sportas, filmų peržiūra, knygų grupiniai aptarimai, išvykos, žaidimai (ir vaikams, ir šeimoms) ir šeimos konsultavimo (individualios konsultacijos (vaikams, šeimos nariams, tėvams), pagalbos plano sudarymas ir įgyvendinimas).

Buvo organizuojamos šventės bendruomenėje, bendradarbiaujant su kitomis institucijomis bei Vaikų teisių apsaugos tarnybos skyriumi (Šeimos diena, Vaikų gynimo diena, Rugsėjo pirmoji). Parapijos vaikų dienos centras vykdė ir sielovadinius užsiėmimus skirtus krikštui, Pirmajai Komunijai ir Sutvirtinimo sakramentams.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui skirtas finansavimas – 16000 Eur.

2020 m. lapkričio 11 d.Pasvalio Šv. Jono Krikštytojo parapija Savivaldybės administracijai teikė prašymą leisti teikti akredituotą socialinę priežiūrą. Administracijos direktoriaus 2020 m. gruodžio2 d. įsakymu Nr. DV-821 „Dėl teisės teikti akredituotą socialinę priežiūrą suteikimo“, Pasvalio Šv. Jono Krikštytojo parapijai suteikta teisė teikti akredituotą socialinę priežiūrą.

**5.1.6.3.** **Krinčino Šv. Apaštalų Petro ir Povilo parapija.** Vykdo tęstinį projektą „Aš ir tu, mes kartu “. 2020 m. paslaugas vaikų dienos centre gavo 27 vaikai. Jiems buvo teikiama maitinimo, pamokų ruošos, užimtumo,. higienos įgūdžių ugdymo; sportinės veiklos paslaugos.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Aš ir tu, mes kartu“, skirtas finansavimas – 16000 Eur. 2020 m. lapkričio 3 d.Krinčino Šv. Apaštalų Petro ir Povilo parapija Administracijai teikė prašymą leisti teikti akredituotą socialinę priežiūrą. Administracijos direktoriaus 2020 m. gruodžio7 d. įsakymu Nr. DV-838 „Dėl teisės teikti akredituotą socialinę priežiūrą suteikimo“, Krinčino Šv. Apaštalų Petro ir Povilo parapijai suteikta teisė teikti akredituotą socialinę priežiūrą.

**5.1.6.4.** **Vaškų Šv. Juozapo parapija.** Vaikų dienos centras vykdo projektą „Būkime kartu“. Pagrindinės vykdomos veiklos: socialinių ir gyvenimo įgūdžių ugdymas; pagalba ruošiant pamokas; iškylos, ekskursijos; sociokultūrinė veikla; higienos įgūdžių ugdymas; sportinė veikla; informavimo, konsultavimo paslaugos. 2020 m. veiklose vidutiniškai dalyvavo  apie 20 vaikų.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Būkime kartu“ skirtas finansavimas – 16000 Eur.

2020-11-23 d.Vaškų Šv. Juozapo parapija Administracijai teikė prašymą leisti teikti akredituotą socialinę priežiūrą. Administracijos direktoriaus 2020 m. gruodžio 7 d. įsakymu Nr. DV-837 „Dėl teisės teikti akredituotą socialinę priežiūrą suteikimo“ Vaškų Šv. Juozapo parapijai suteikta teisė teikti akredituotą socialinę priežiūrą.

**5.1.6.5. Rinkūnų bendruomenė.**  Vykdo vaikų dienos centrų veiklos projektą „Ištieskime pagalbos ranką“. 2020 m. vaikų dienos centrą lankė 20 vaikų.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Ištieskime pagalbos ranką“, skirtas finansavimas – 16000 Eur.

2020 m. lapkričio6 d.Rinkūnų bendruomenė Administracijai teikė Prašymą leisti teikti akredituotą socialinę priežiūrą. Administracijos direktoriaus 2020 m. gruodžio 2 d. įsakymu Nr. DV-818 „Dėl teisės teikti akredituotą socialinę priežiūrą suteikimo“, Rinkūnų bendruomenei suteikta teisė teikti akredituotą socialinę priežiūrą.

**5.1.6.6.** **Visuomeninės organizacijos „Gelbėkit vaikus“ Pasvalio vaikų dienos centras „Visada kartu“.** Vaikų dienos centrą „Visada kartu“ 2020 m. lankė 26 vaikai, jiems teikiama maitinimo, pamokų ruošos, užimtumo, psichologinė pagalba. Vykdytos bendros veiklos ir užsiėmimai su: Pasvalio rajono savivaldybės Švietimo pagalbos tarnybos Pedagoginiu psichologiniu skyriumi, Pasvalio Mariaus Katiliškio viešąja biblioteka, Pasvalio Visuomenės sveikatos biuru, Karate Kyokuchin klubu ,,Kamuido”, vyko vaikų užsiėmimai su savanore E. Andriūnaite (dailė, keramika, herbariumai, įvairūs meniniai darbai).

2020 m. lapkričio 5 d.Visuomeninė organizacija „Gelbėkit vaikus“Administracijai teikė Prašymą leisti teikti akredituotą socialinę priežiūrą. Administracijos direktoriaus 2020 m. gruodžio 2 d. įsakymu Nr. DV-817 „Dėl teisės teikti akredituotą socialinę priežiūrą suteikimo“, Visuomeninės organizacijos „Gelbėkit vaikus**“** suteikta teisė teikti akredituotą socialinę priežiūrą, kurią teiksVisuomeninės organizacijos „Gelbėkit vaikus“ Pasvalio vaikų dienos centras „Visada kartu“.

5.1.6.7. **Joniškėlio miesto bendruomenės vaikų dienos centras**. 2020 m. įsikūrė naujas Joniškėlio miesto bendruomenės vaikų dienos centras, kuris 2020 m. gruodžio 9 d. Savivaldybės administracijai teikė Prašymą leisti teikti akredituotą socialinę priežiūrą. Savivaldybės administracijos direktoriaus 2020 m. gruodžio 14 d. įsakymu Nr. DV-860 „Dėl teisės teikti akredituotą socialinę priežiūrą suteikimo“, Joniškėlio miesto bendruomenei suteikta teisė teikti akredituotą socialinę priežiūrą.

Rajone 2021 metais akredituotą socialinę priežiūrą teiks 7 vaikų dienos centrai, kuriuose socialines paslaugas gaus apie 160 vaikų.

**6. Savivaldybės galimybių teikti socialines paslaugas ir socialinių paslaugų**

**poreikio įvertinimas**

Lietuvos Respublikos socialinės apsaugos ir darbo ministro 2016 m. spalio 25 d. įsakymu Nr. A1-578 „Dėl Lietuvos Respublikos socialinės apsaugos ir darbo ministro 2014 m. sausio 20 d. įsakymo Nr. A1-23 „Dėl socialinių paslaugų išvystymo normatyvų patvirtinimo“ pakeitimo“ patvirtinti Socialinių paslaugų išvystymo normatyvai. 20 lentelėje pateikti duomenys apie Pasvalio rajone teikiamas socialinių paslaugų rūšis 2020 m. pagal žmonių socialines grupes:

20 lentelė

**Socialinių paslaugų išvystymo normatyvai pagal teikiamas socialinių paslaugų rūšis**

**Pasvalio r. sav. 2020 m.**

| Eil. Nr. | Socialinių paslaugų rūšys pagal žmonių socialines grupes[[1]](#footnote-1) | 10 000 gyventojų tenka  (šalies normatyvas) | | 10 000 gyventojų tenka  Pasvalio r. sav. | |
| --- | --- | --- | --- | --- | --- |
| vietų | gavėjų | vietų | gavėjų |
| **1.** | **Senyvo amžiaus asmenys ir jų šeimos** | | | | |
| 1.1. | Pagalba į namus | x | 40 | x | **60,88** |
| 1.2. | Dienos socialinė globa / integrali pagalba į namus | x | 7 | x | **16,20** |
| 1.3. | Dienos socialinė globa ir socialinė priežiūra įstaigoje (socialinių paslaugų centre, **dienos centre**, šeimos paramos centre, paramos šeimai tarnyboje, krizių centre ir kt.) | x | 60  (kartu su 2.3 papunktyje nurodytais gavėjais) | x | **42,05**  (Kartu su 2.3 punktu – **84,97**) |
| 1.4. | Apgyvendinimas savarankiško gyvenimo namuose | 2 | x | **0** | x |
| 1.5. | Trumpalaikė socialinė globa | 1,2 | x | **8,32** | x |
| 1.6. | Ilgalaikė socialinė globa | 20 | x | **32,41** | x |
| **2.** | **Suaugę asmenys su negalia ir jų šeimos** | | | | |
| 2.1. | Pagalba į namus, socialinių įgūdžių ugdymas ir palaikymas asmens (šeimos) namuose | x | 10 | x | **59,13** |
| 2.2. | Dienos socialinė globa / integrali pagalba į namus | x | 4 | x | **1,75** |
| 2.3. | Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje, krizių centre ir kt.) | x | 60  (kartu su 1.3 papunktyje nurodytais gavėjais) | x | **42,93**  (Kartu su 1.3 punktu – **84,97**) |
| 2.4. | Trumpalaikė socialinė globa | 1,5 | x | **10,07** | x |
| 2.5. | Apgyvendinimas savarankiško gyvenimo namuose | 4 | x | **0** | x |
| 2.6. | Ilgalaikė socialinė globa: |  |  |  |  |
| 2.6.1 | grupinio gyvenimo namuose | 2 | x | **0,44** | x |
| 2.6.2 | socialinės globos namuose | 7 | x | **24,53** | x |
| **3.** | **Šeimos ir vaikai** | | | | |
| 3.1. | Šeimos socialinių įgūdžių ugdymas ir palaikymas jos namuose | x | 43 | x | **48,48** |
| 3.2. | Socialinių įgūdžių ugdymas ir palaikymas socialinės priežiūros centre (dienos centre, socialinių paslaugų centre, vaikų dienos centre, paramos šeimai centre ir kt.): |  |  |  |  |
| 3.2.1 | vaikų | x | 30 | x | **53,88** |
| 3.2.2 | šeimų | x | 26 | x | **0** |
| 3.3. | Šeimos apgyvendinimas laikino gyvenimo namuose (įstaigoje motinoms ir vaikams, **krizių centre** ir kt.), savarankiško gyvenimo namuose | 3,5  (kartu su 4.2 papunktyje nurodytais gavėjais) | x | **18,83**  (kartu su 4.2 papunktyje nurodytais gavėjais 0) | x |
| 3.4. | Pagalba globėjui (rūpintojui), įvaikintojui | x | 4,5 | x | **12,26** |
| 3.5. | Dienos socialinė globa / integrali pagalba į namus ir pagalba į namus vaikui su negalia (jo šeimai) | x | 1 | x | **0,44** |
| 3.6. | Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) vaikui su negalia | 11 | x | **2,19** | x |
| 3.7. | Trumpalaikė socialinė globa vaikui su negalia | 2 | x | **0,44** | x |
| 3.8. | Ilgalaikė socialinė globa vaikui su negalia: |  |  |  |  |
| 3.8.1 | grupinio gyvenimo namuose | 0,3 | x | **0** | x |
| 3.8.2 | socialinės globos namuose | 0,2 | x | **1,75** | x |
| 3.9. | Ilgalaikė (trumpalaikė) socialinė globa likusiam be tėvų globos vaikui: |  |  |  |  |
| 3.9.1 | šeimynoje | 2 | x | **4,38** | x |
| 3.9.2 | bendruomeniniuose vaikų globos namuose | 4 | x | **0** | x |
| 3.9.3 | vaikų socialinės globos namuose | 2 | x | **5,69** | x |
| 3.10. | Apgyvendinimas savarankiško gyvenimo namuose be tėvų globos likusiems jaunuoliams, paliekantiems institucinę globą | 0,2 | x | **0** | x |
| **4.** | **Socialinės rizikos suaugę asmenys** | | | | |
| 4.1. | Socialinių įgūdžių ugdymas ir palaikymas asmens namuose, socialinės priežiūros centruose (dienos centre, socialinių paslaugų centre, krizių centre, paramos šeimai centre, priklausomybių centre ir kt.) | x | 8 | x | 0 |
| 4.2. | Asmens apgyvendinimas laikino gyvenimo namuose (įstaigoje motinoms ir vaikams, krizių centre ir kt.), savarankiško gyvenimo namuose | 3,5  (kartu su 3.3 papunktyje nurodytais gavėjais) | x | **18,83**  (4.2 nebuvo asmenų, kartu su 3.3 papunktyje nurodytais gavėjais) | x |
| 4.3. | Apgyvendinimas nakvynės namuose ir laikino apnakvindinimo vietose | 5,5 | x | **0** | x |
| 4.4. | Trumpalaikė socialinė globa psichologinės bei socialinės reabilitacijos įstaigoje | 1,5 | x | **0** | x |

**7. Savivaldybės organizuojamų socialinių paslaugų analizė**

Pagrindiniai socialinių paslaugų gavėjai Pasvalio rajone yra senyvo amžiaus asmenys, asmenys su negalia, likę be tėvų globos vaikai, socialinės rizikos šeimos ir jose augantys vaikai, socialinės rizikos asmenys.

Skyrius, vykdydamas teisės aktais nustatytas socialinių paslaugų organizavimo funkcijas, seniūnijų socialinio darbo organizatoriai teikia informavimo bei konsultavimo paslaugas, vykdo kitas nustatytas administravimo procedūras: socialinių paslaugų poreikio nustatymą, finansinių galimybių vertinimą, socialinių paslaugų skyrimą. Pagrindiniai socialinių paslaugų teikėjai rajone yra Savivaldybės biudžetinės įstaigos: Pasvalio socialinių paslaugų centras, Pasvalio rajono sutrikusio intelekto žmonių užimtumo centras „Viltis“, Pasvalio „Riešuto“ mokyklos Socialinės globos padalinys, Grūžių vaikų globos namai, šeimynos bei VšĮ Pasvalio ligoninės Socialinės globos padalinys.

Siekdami įvertinti teikiamų socialinės globos paslaugų ekonominį efektyvumą, 21 lentelėje pateikime įstaigų apskaičiuotas lėšų sąnaudas 1 paslaugos gavėjui.

21 lentelė

**Lėšų sąnaudos 1 asmens išlaikymui rajono socialinių paslaugų įstaigose, šeimynose**

**2019**–**2020 m.**

| Paslaugų teikėjas/  Paslaugos (ų) pavadinimas | 2019 m. | | | 2020 m. | | |
| --- | --- | --- | --- | --- | --- | --- |
| Vidutinis asmenų skaičius per m. | Asmenų skaičius metų pabaigoje | 1 asmens išlaikymo kaina, Eur/mėn. | Vidutinis asmenų skaičius per m. | Asmenų skaičius metų pabaigoje | 1 asmens išlaikymo kaina, Eur/mėn. |
| **Pasvalio socialinių paslaugų centras** | | | | | | |
| 1. Ilgalaikė socialinė globa, iš jų: | 36 | 36 | - | 44 | 37 |  |
| 1.1. su sunkia negalia | 7 | 8 | 690,00 | 10 | 10 | 820,00 |
| 1.2. be sunkios negalios | 29 | 28 | 590,00 | 34 | 27 | 730,00 |
| 2. Trumpalaikė socialinė globa (iki 6 mėn.), iš jų: | 4 | 0 | - | 3 | 0 |  |
| 2.1. su sunkia negalia | 1 | 0 | 690,00 | 1 | 0 | 820,00 |
| 2.2. be sunkios negalios | 3 | 0 | 590,00 | 2 | 0 | 730,00 |
| 3. Dienos socialinė globa asmens namuose su sunkia negalia | 26 | 36 | 504,00 | 42 | 33 | 505,00 |
| 4. Pagalba į namus | 220 | 254 | 142,00 | 274 | 209 | 150,00 |
| **Pasvalio rajono sutrikusio intelekto žmonių užimtumo centras „Viltis“** | | | | | | |
| 1. Dienos socialinė globa, iš jų: | **17** | **17** |  | 17 | 17 |  |
| 1.1. su sunkia negalia | 13 | 12 | 679,00 | 12 | 12 | 696,00 |
| 1.2. be sunkios negalios | 4 | 5 | 560,00 | 5 | 5 | 570,00 |
| 2. Trumpalaikė socialinė globa  (5 d. per sav.), iš jų: | **13** | **12** |  | 13 | **11** |  |
| 2. 1. su sunkia negalia | 8 | 7 | 761,00 | 9 | 7 | 780,00 |
| 2. 2. be sunkios negalios | 5 | 5 | 642,00 | 4 | 4 | 655,00 |
| **Pasvalio “Riešuto” mokykla Socialinės globos padalinys** | | | | | | |
| 1. Dienos socialinė globa vaikams ir jaunuoliams iki 29 m. amžiaus:  1.1. su sunkia negalia  1.2. su vidutine negalia | 8  7  1 | 8  7  1 | 678,00  550,00 | 8  7  1 | 7  6  1 | 660,00  550,00 |
| 2. Trumpalaikė socialinė globa vaikams ir jaunuoliams iki 29 m. amžiaus:  2.1. su sunkia negalia  2.2. su vidutine negalia | 4  4  - | 4  4  - | 743,00  670,00 | 3  3  - | 4  4  - | 794,00  670,00 |
| **VšĮ Pasvalio ligoninė Socialinės globos padalinys** | | | | | | |
| 1. Ilgalaikė, trumpalaikė socialinė globa asmenims su sunkia negalia | 27 | 24 | 795,00 | 27 | 19 | 895,00 |
| **Grūžių vaikų globos namai** | | | | | | |
| 1. Ilgalaikė, trumpalaikė socialinė globa tėvų globos netekusiems vaikams ir našlaičiams | 12 | 9 | 880,00 | 9 | 9 | 1216 |
| **Nijolės Navickienės šeimyna** | | | | | | |
| 1. Ilgalaikė, trumpalaikė socialinė globa tėvų globos netekusiems vaikams | 10 | 10 | 433,00 | 9 | 9 | 468 |

***Šaltinis*** *– Skyriaus duomenys, Socialinių paslaugų įstaigų 2019-2020 veiklos ataskaitų duomenys*

22 lentelė

**Socialinių darbuotojų ir socialinių darbuotojų padėjėjų skaičius Savivaldybėje 2020 m.**

|  |  |  |  |  |
| --- | --- | --- | --- | --- |
| Eil. Nr. | Įstaigos | Socialinių darbuotojų skaičius | | Socialinių darbuotojų padėjėjų skaičius |
| iš viso | iš jų finansuojamų iš valstybės biudžeto |
| 1. | Savivaldybės socialinių paslaugų įstaigose: | 36 | 19 | 76 |
| 1.1. | biudžetinėse | 36 | 19 | 76 |
| 1.2. | viešosiose | - | - | - |
| 2. | Savivaldybės administracijoje | 11 | - | - |
|  | **Iš viso** | **46** | **19** | **76** |

***Šaltinis*** *– Skyriaus duomenys*

**8. Socialinių darbuotojų išsilavinimas**

Iš viso socialinių paslaugų įstaigose bei Administracijos seniūnijose dirba 46 socialiniai darbuotojai, iš kurių 16 turi aukštąjį universitetinį, 30 – aukštąjį neuniversitetinį socialinio darbo išsilavinimą. 2020 m. socialiniai darbuotojai kėlė kvalifikaciją įvairiuose mokymuose po 16–40 valandų kiekvienas.

**9. Ankstesnių metų socialinių paslaugų plano įgyvendinimo rezultatų**

**trumpa apžvalga**

2020 m. socialinių paslaugų plane numatyti socialinių paslaugų teikimo tikslai, uždaviniai ir priemonės buvo įvykdytos. Socialinių paslaugų įstaigos veiklos ataskaitas teiks tvirtinti Savivaldybės tarybai.

**III SKYRIUS**

**PRIEMONIŲ PLANAS**

**10. Prioritetinės socialinių paslaugų plėtros kryptys:**

**10.1. prioritetinės paslaugų rūšys:**

10.1.1. laikino atokvėpio paslaugos organizuojant ir teikiant pagalbos į namus, dienos socialinės globos asmens namuose, dienos ir trumpalaikės socialinės globos paslaugas institucijoje vaikams su negalia, suaugusiems ir senyvo amžiaus asmenims su negalia;

10.1.2. socialinės priežiūros paslaugos senyvo amžiaus, neįgaliems asmenims;

10.1.3. dienos socialinės globos paslaugos asmenims su sunkia negalia nuo 2 iki 10 val. per parą, iki 7 kartų per savaitę asmens namuose;

10.1.4. trumpalaikės socialinės globos paslaugos institucijoje visiškai nesavarankiškiems senyvo amžiaus, neįgaliems asmenims;

10.1.5. tarpsektorinio bendradarbiavimo stiprinimas, privataus ir nevyriausybinio sektoriaus įsitraukimo skatinimas.

10.1.6. socialinės priežiūros teikimas vaikams akredituotuose vaikų dienos centruose

**10.2. prioritetinės žmonių socialinės grupės:**

10.2.1. socialinę riziką patiriančios šeimos ir jose augantys vaikai;

10.2.2. našlaičiai ir be tėvų globos likę vaikai;

10.2.3. neįgalūs asmenys ir juos prižiūrintys artimieji, globėjai, rūpintojai;

10.2.4. senyvo amžiaus asmenys.

23 lentelė

**11. Priemonių planas 2021**

*Lentelėje naudojami sutrumpinimai:* ***SB***– *Savivaldybės biudžetas,* ***VBD*** – *Valstybės biudžeto tikslinė dotacija,* ***V*** – *Valstybės biudžeto,* ***AM*** – *asmens mokėjimas.* ***ES*** *– Europos Sąjungos lėšos)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas**  ***Dienos, trumpalaikės ir ilgalaikės socialinės globos institucijose paslaugų teikimo užtikrinimas ir jų kokybės gerinimas senyvo amžiaus asmenims ir asmenims su negalia pagal nustatytą socialinių paslaugų poreikį*** | | | | | | | | |
| Uždaviniai | | Priemonės | Lėšos ir jų šaltiniai  2021 m., tūkst. Eur | | Atsakingi vykdytojai | | Laukiamas rezultatas 2021 m. | |
| 1.1. Užtikrinti kokybišką ilgalaikės ir trumpalaikės socialinės globos paslaugų teikimą senyvo amžiaus, neįgaliems rajono gyventojams | | 1.1.1. Teikti ilgalaikės, trumpalaikės socialinės globos paslaugas institucijoje senyvo amžiaus ir suaugusiems asmenims su negalia | 209,4 SB  46,0VBD  116,4 AM | | Pasvalio socialinių paslaugų centras | | Ilgalaikės, trumpalaikės socialinės globos paslaugos bus suteiktos 40 senyvo amžiaus, suaugusių asmenų su negalia. | |
|  | | 1.1.2. Kompensuoti ilgalaikės, trumpalaikės socialinės globos paslaugas institucijoje neįgaliems asmenims valstybės, kituose socialinės globos namuose | 139,0 VBD  102,1 SB | | Skyrius | | Lėšos pagal sutartis bus kompensuojamos už 60 asmenų ilgalaikę, trumpalaikę socialinę globą globos namuose. | |
|  | | 1.1.3. Kompensuoti ilgalaikės, trumpalaikės socialinės globos paslaugas institucijoje neįgaliems asmenims VšĮ Pasvalio ligoninės socialinės globos padalinyje | 80,0 VBD | | Skyrius | | Socialinės globos paslaugas gaus 40  sunkios negalios asmenų, kuriems nustatytas specialusis poreikis slaugai | |
| 1.2. Užtikrinti kokybišką dienos ir trumpalaikės socialinės globos paslaugų institucijoje teikimą vaikams su negalia, suaugusiems asmenims su negalia | | 1.2.1. Teikti  trumpalaikės ir dienos socialinės globos paslaugas suaugusiems asmenims su negalia institucijoje | 177,2 VBD  58,9 SB  27,0 AM | | Pasvalio rajono sutrikusio intelekto žmonių užimtumo centras „Viltis“ | | Trumpalaikės ir dienos socialinės globos paslaugos bus suteiktos 30 suaugusių asmenų su negalia. | |
| 1.2.2.Teikti  trumpalaikės ir dienos socialinės globos paslaugas institucijoje vaikams ir jaunuoliams su negalia iki 29 m. amžiaus | 199,8 VBD  11,8 AM | | Pasvalio „Riešuto“ mokyklos Socialinės globos padalinys | | Trumpalaikės ir dienos socialinės globos paslaugos bus teikiamos 12 vaikų ir jaunuolių iki 29 m. amžiaus su sunkia, vidutine negalia. | |
| **2 tikslas**  ***Socialinės priežiūros, dienos socialinės globos paslaugų asmens namuose paslaugų teikimo užtikrinimas ir kokybės gerinimas*** ***senyvo amžiaus ir asmenims su negalia, siekiant kuo ilgiau išlaikyti jų savarankiškumą kasdienėje veikloje*** | | | | | | | | |
| 2.1. Užtikrinti senyvo amžiaus, suaugusių asmenų su negalia, vaikų su negalia socialinę priežiūrą asmens namuose | | 2.1.1. Teikti pagalbos į namus paslaugas senyvo amžiaus, suaugusiems asmenims su negalia, vaikams su negalia | 419,3 SB  113,3 AM | | Pasvalio socialinių paslaugų centras | | Paslaugos bus suteiktos 250 asmenų. | |
| 2.2. Užtikrinti dienos socialinės globos paslaugų asmens namuose asmenims su sunkia negalia teikimą ir gerinti jų kokybę teikiant integralią pagalbą | | 2.2.1. Teikti dienos socialinės globos paslaugas asmens namuose asmenims kuriems nustatytas specialusis poreikis slaugai | 54,4 VBD  9,5 AM  45,1 ES | | Pasvalio socialinių paslaugų centras, bendradarbiaudamas su VšĮ Pasvalio pirminės asmens sveikatos priežiūros centru | | Paslaugos bus suteiktos 30 asmenų, kuriems nustatytas specialusis poreikis slaugai. | |
| ***3 tikslas***  ***Socialinės priežiūros paslaugų vaikų dienos centruose teikimo užtikrinimas*** | | | | | | | | |
| 3.1.užtikrinti kokybišką socialinės priežiūros paslaugų vaikams vaikų dienos centruose teikimą | Teikti vaikų dienos centrų paslaugas vaikams | | | 117,6 V  52,8 SB | | 7 akredituoti vaikų dienos centrai | | Paslaugos bus teikiamos apie 160 vaikų |
| ***4 tikslas***  ***Laikino atokvėpio paslaugos teikimo vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, užtikrinimas siekiant sudaryti sąlygas artimiesiems derinti asmeninį ir visuomeninį gyvenimą su neįgalaus asmens priežiūra, globa (rūpyba), suteikiant jiems galimybę pailsėti nuo nuolatinės artimojo priežiūros ir (arba) slaugos.*** | | | | | | | | |
| 4.1. Užtikrinti laikino atokvėpio paslaugos teikimą organizuojant socialinę priežiūrą ir socialinę globą asmens namuose vaikams su negalia, suaugusiems, senyvo amžiaus asmenims su negalia. Naudos gavėjai – artimieji. | | 4.1.1. Teikti laikino atokvėpio paslaugos organizuojant pagalbos į namus ir dienos socialinės globos paslaugas asmens namuose. | 2,1 AM  *(bendros lėšos 2.1 punktas)* | | Pasvalio socialinių paslaugų centras | | Paslaugos bus suteiktos 7 asmenims. | |
| 4.2. Užtikrinti laikino atokvėpio paslaugos teikimą organizuojant socialinę globą institucijoje vaikams su negalia, suaugusiems, senyvo amžiaus asmenims su negalia. Naudos gavėjai – artimieji. | | 4.2.1. Teikti laikino atokvėpio paslaugos organizuojant dienos ir trumpalaikės socialinės globos paslaugas institucijose. | 1,8 AM  *(bendros lėšos 1.1 punktas)* | | Pasvalio socialinių paslaugų centras, | | Paslaugos bus suteiktos 2 asmenims. | |
| 2,0 VBD  2,0 SB  1,0 AM | | Pasvalio rajono sutrikusio intelekto žmonių užimtumo centras „Viltis“ | | Paslaugos bus suteiktos 7 asmenims. | |
| 2,5 VBD  0,2 AM | | Pasvalio „Riešuto“ mokyklos Socialinės globos padalinys. | | Paslaugos bus suteiktos 5 asmenims. | |
| **5 tikslas**  ***Įgyvendinti socialinės globos paslaugų tėvų globos netekusiems vaikams ir jų šeimoms pertvarkos priemones ir užtikrinti socialinės priežiūros paslaugų teikimą šeimoms patiriančioms socialinę riziką teikti pagalbą globėjams ir globojamiems vaikams.*** | | | | | | | | |
| 5.1. Užtikrinti socialinės globos normas atitinkantį socialinės globos paslaugų teikimą našlaičiams ir tėvų globos netekusiems vaikams | | 5.1.1. Teikti ilgalaikės, trumpalaikės socialinės globos paslaugas institucijoje tėvų globos netekusiems vaikams | 177,2 SB  20,5 AM *(globos rūpybos išmoka)* | | Grūžių vaikų globos namai | | Paslaugos bus teikiamos 9 vaikams | |
|  | | 5.1.2.Teikti socialinę globą Nijolės Navickienės šeimynose tėvų globos netekusiems vaikams, neįgaliems jaunuoliams | 17,9 SB | | Šeimynos, Skyrius | | Paslaugos bus teikiamos 9 vaikams, 2 pilnamečiams, bet besimokantiems jaunuoliams | |
| 5.2. Organizuoti Pasvalio socialinių paslaugų centro globos centro veiklą | | 5.2.1.Vykdyti globėjo pareigas tėvų globos netekusiems vaikams apgyvendintiems budinčio globotojo šeimoje, teikti pagalbą globėjų šeimoms, organizuoti jų ir įtėvių mokymus. | 83,0 SB  34,8 ES | | Skyrius, Pasvalio socialinių paslaugų centras | | 3 socialiniai darbuotojai, 1 psichologas teiks paslaugas pagal poreikį | |
| 5.3. Gerinti socialinių paslaugų teikimo prieinamumą šeimoms patiriančioms socialinę riziką ir jų vaikams šeimos krizių atveju. | | 5.3.1. Teikti socialines paslaugas Šeimos krizių centre | 149,8 SB  0,4 AM | | Grūžių vaikų globos namai, Skyrius | | Paslaugos bus teikiamos pagal poreikį | |
| 5.4. Užtikrinti socialinių paslaugų teikimą šeimoms patiriančioms socialinę riziką ir jose augantiems vaikams | | 5.4.1. Teikti socialines paslaugas šeimoms patiriančioms socialinę riziką ir jose augantiems vaikams jų namuose | 327,3 VBD  11,0 SB | | Pasvalio socialinių paslaugų centras | | 14 socialinių darbuotojų, 4 atvejo vadybininkai teiks socialinės priežiūros paslaugas pagal poreikį | |
| 5.5. Užtikrinti projekto „Institucinės globos pertvarka: investicijos į infrastruktūrą“ įgyvendinimą | | 5.5.1. Įgyvendinti bendruomeninių vaikų globos namų plėtrą;  5.5.2. Įgyvendinti vaikų dienos centrų tinklo plėtrą. | 123,0 ES  SB | | Administracija ir partneriai: Grūžių vaikų globos namai, Kiemėnų ir Namišių bendruomenės | | Įrengtas 1gyvenamasis namas, kuriame galės gyventi 8 vaikai iš Grūžių vaikų globos namų.  Atidaryti Kiemėnų ir Namišių vaikų dienos centrai, paslaugas gaus 25 vaikai. | |
| 5.6. Gerinti globojamų vaikų gyvenimo kokybę vaikus globojančiose šeimose | | 5.6.1. skirti ir mokėti pagalbos pinigus globojamiems vaikams | 150,0 SB | | Administracija | | Pagalbos pinigų gavėjų skaičius 60 | |
| **6 tikslas**  ***Socialinių paslaugų prieinamumo gerinimas visoms socialinėms asmenų grupėms*** | | | | | | | | |
| 6.1. Užtikrinti specialaus transporto paslaugų teikimą neįgaliems rajono gyventojams | | 6.1.1. Teikti specialaus transporto paslaugas neįgaliesiems | 13,9 SB  1,0 AM | | Pasvalio socialinių paslaugų centras,  Pasvalio neįgaliųjų draugija | | Nuolatinio pobūdžio paslauga pasinaudos 24 neįgalieji (vežiojimas į Užimtumo centrą „Viltis,). Vienkartinio pobūdžio paslauga pasinaudos 50-100 asmenų, Neįgaliųjų NVO nariai teikiant reabilitacijos paslaugas | |
| 6.2. Užtikrinti sociokultūrinių paslaugų teikimą senyvo amžiaus, neįgaliems asmenims, asmenims (šeimoms) patiriantiems socialinę riziką | | 6.2.1. Teikti sociokultūrines paslaugas Dienos užimtumo centre | 64,7 SB | | Pasvalio socialinių paslaugų centras | | Sociokultūrines paslaugas gaus 100 asmenų | |
| 6.3.Vykdyti neįgaliųjų socialinės integracijos priemones | | 6.3.1. Aprūpinti neįgaliuosius techninėmis pagalbos priemonėmis | 14,6 SB  0,3 AM | | Pasvalio socialinių paslaugų centras | | 450 išduotų techninėmis pagalbos priemonių | |
|  | | 6.3.2. Vykdyti būsto pritaikymą neįgaliesiems asmenims ir vaikams su sunkia negalia | 8,5 SB  15,3 VB | | Administracija, Skyrius | | Pritaikyti 8 būstai | |
|  | | 6.3.3. Finansuoti socialinės reabilitacijos paslaugų neįgaliesiems bendruomenėje teikimą, skiriant lėšas NVO projektams | 8,1 SB  40,1 VB | | Administracija, Skyrius | | Bus įgyvendinti 5 organizacijų projektai.  Planuojama kad įgyvendinus projektus 2021 m. naudą turės 116 asmenų, iš jų 110 neįgaliųjų, 6 neįgaliųjų šeimos nariai | |
| 6.4. Užtikrintibendrųjų **s**ocialinių paslaugų prieinamumą ir socialinės paramos teikimo organizavimą seniūnijose | | 6.4.1. Teikti bendrąsias socialines paslaugas, socialinę paramą rajono gyventojams seniūnijose | 183,8 SB | | Seniūnijos, socialinio darbo organizatoriai | | Bus užtikrintas socialinės paramos teikimo organizavimas 11 rajono seniūnijų | |
| 6.5. Skatinti bendruomenes ir nevyriausybines organizacijas socialinių paslaugų plėtrai | | 6.5.1. Priemonės „Religinių bendruomenių ir nevyriausybinių organizacijų (NVO) teikiamų socialinių paslaugų rėmimas“ įgyvendinimas | 8,0 SB | | Administracija | | Finansuoti pateiktus projektus, teikiant paramą NVO vaikų dienos centrams, kitoms veikloms, mažinančioms socialinę atskirtį | |
| 6.6. Teikti kompleksines paslaugas šeimai | | 6.6.1. Įgyvendinti projektą „Pasvalio rajono bendruomeniniai šeimos namai“ | 122,4 ES | | Administracija,  Asociacija Pasvalio šeimos gerovės centras, Socialinių paslaugų centras | | Teikti paslaugas pagal poreikį | |

24 lentelė

**12. Regioninių socialinių paslaugų poreikis 2021 m.**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas  (vietų sk.) |
| 1. | Ilgalaikė socialinė globa institucijoje senyvo amžiaus ir neįgaliems asmenims | Socialinės globos namai: Lavėnų, Linkuvos, Skemų ir kt. | 4 |
| 2. | Trumpalaikė socialinė globa institucijoje senyvo amžiaus ir neįgaliems asmenims | Socialinės globos namai: Lavėnų, Linkuvos, Skemų ir kt. | 5 |

**IV SKYRIUS**

**FINANSAVIMO PLANAS**

25 lentelė

**13. Socialinių paslaugų finansavimo šaltiniai (tūkst. Eur)**

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas,  tūkst. Eur | Pagal planines išlaidas,  tūkst. Eur | |
| 2020 m. | 2021 m. | 2022 m. |
| 1. | Savivaldybės biudžeto (savarankiškų funkcijų) išlaidos socialinėms paslaugoms, Eur | 1749,7 | 1752,9 | 1850,0 |
| 1.1. | Palyginti su Savivaldybės biudžeto (savarankiškų funkcijų) biudžetu proc. | 9,8 | 10,6 | 12,0 |
| 2. | LR valstybės biudžeto specialiosios tikslinės dotacijos Savivaldybės biudžetui, Eur: | 1024,2 | 927,3 | 1200,0 |
| 2.1. | socialinės rizikos šeimų socialinei priežiūrai organizuoti | 257,0 | 327,3 | 350,0 |
| 2.2. | asmenų su sunkia negalia socialinei globai organizuoti | 767,2 | 600,9 | 850,0 |
| 3. | Nevyriausybinių organizacijų akredituotų dienos centrų finansavimas (Valstybės biudžetas) | - | 117,6 | 150,0 |
| 4. | Vaikų globos (rūpybos) išmokos ir jų tikslinis priedas (Valstybės biudžetas) | 269,7 | 284,0 | 290,0 |
| 5. | Neįgaliųjų socialinės reabilitacijos paslaugos (Valstybės biudžetas) | 38,8 | 40,1 | 40,0 |
| 6. | ES struktūrinių fondų, Valstybės biudžeto lėšos, Eur socialinių paslaugų plėtrai | 300,8 | 452,0 | 132,5 |
| 7. | Asmenų mokėjimai už socialines paslaugas, Eur | 316,6 | 317,9 | 320,0 |
|  | **Iš viso: Eur** | **3699,8** | **3791,8** | **3982,5** |

**14. Socialinių paslaugų finansavimo šaltinių įvertinimas**

Duomenys apie socialinių paslaugų teikimo ir plėtros finansavimo šaltinius 2020 metais pateikiami 25 lentelėje. Iš Savivaldybės biudžeto socialinių paslaugų teikimui 2020 m. skirta 10,6 proc. lėšų nuo visų suplanuotų savarankiškoms funkcijoms vykdyti. Vertinant finansavimo šaltinius matyti, kad didžiausia dalis – 46,2 proc., skiriama iš Savivaldybės biudžeto savarankiškoms funkcijoms vykdyti. 24,4 proc. – iš Valstybės biudžeto tikslinės dotacijos Savivaldybės biudžetui, 9,2 proc. asmenų mokėjimai už socialines paslaugas, 7,4 proc. iš Valstybės biudžeto (vaikų globos (rūpybos) išmokos ir jos tikslinio priedo), 9,2 proc. ES fondų lėšų. 2021 m. ES fondų lėšų tęsiamas Savivaldybės administracijos ir projekto „Pasvalio rajono bendruomeniniai šeimos namai“ partnerio – asociacijos Pasvalio šeimos gerovės centro vykdomas kompleksinių paslaugų šeimai teikimo projektas. Pasvalio socialinių centras įgyvendins tęstinius iš Europos Sąjungos lėšų finansuojamus projektus: „Integrali pagalba į namus Pasvalio rajone beiGlobos centro finansavimo „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“. 2021 m. bus tęsiamas „Institucinės globos pertvarka: investicijos į infrastruktūrą“ bendruomeninių vaikų globos namų ir vaikų dienos centrų tinklo plėtros projektas.

26 lentelė

**15. Socialinių paslaugų finansavimo iš Savivaldybės biudžeto būdai**

|  |  |  |  |  |
| --- | --- | --- | --- | --- |
| Eil. Nr. | Finansavimo būdai | Lėšos, tūkst. Eur | | |
| 2020 m. | 2021 m. | 2022 m. |
| 1. | Socialinių paslaugų pirkimas | - | - | - |
| 2. | Tiesioginis socialinių paslaugų finansavimas | 1715,9 | 1665,5 | 1760,0 |
|  | iš jų: |  |  |  |
| 2.1. | Savivaldybės pavaldumo įstaigoms | 1269,6 | 1193,8 | 1275,0 |
| 2.2. | Seniūnijoms | 177,5 | 183,8 | 195,0 |
| 2.3. | Regioninių socialinių paslaugų įstaigoms pagal lėšų kompensavimo sutartis | 103,1 | 120,0 | 110,0 |
| 2.4. | Šeimynoms ir globėjams (rūpintojams) | 165,4 | 167,9 | 180,0 |
| 3. | Savivaldybės biudžeto lėšos, skirtos nevyriausybinėms organizacijoms | 25,7 | 78,9 | 80,0 |
|  | **Iš viso** | **1741,3** | **1744,4** | **1840,0** |

**16. Lėšos, reikalingos žmogiškųjų išteklių plėtrai**

Siekiant užtikrinti kokybiškas socialines paslaugas, būtina ne tik didinti žmogiškuosius išteklius, bet taip pat skirti lėšų jų kvalifikacijai kelti bei darbo užmokesčiui didinti bei pačių socialinį darbą dirbančių asmenų psichologinės, emocinės ir fizinės sveikatos stiprinimui.

2021 m., kaip ir ankstesniais metais, vyks socialinių darbuotojų ir socialinių darbuotojų padėjėjų kvalifikacijos kėlimo seminarai, mokymai. Savivaldybės socialinių paslaugų įstaigos savo biudžetuose yra susiplanavusios lėšas socialinių darbuotojų ir socialinių darbuotojų padėjėjų kvalifikacijos kėlimui 2021 m.

**17. Savivaldybės finansinių galimybių palyginimas**

**su numatytų priemonių finansavimu**

Savivaldybė, vertindama socialinių paslaugų poreikio didėjimą, savo biudžete nemažina lėšų socialinių paslaugų teikimui, skirtų savarankiškoms funkcijoms vykdyti. Didėja lėšų poreikis Valstybės biudžeto tikslinės dotacijos socialinės globos paslaugoms teikti asmenims su sunkia negalia bei socialinės priežiūros paslaugoms teikti šeimoms, patyrusioms socialinę riziką. Atsižvelgiant į teisės aktų pakeitimus, buvo didinamas darbo užmokestis socialiniams darbuotojams ir socialinių darbuotojų padėjėjams, dirbantiems seniūnijose ir socialinių paslaugų įstaigose. Plane numatytoms priemonėms finansavimas didėja, nes didėja ir paslaugų gavėjų skaičius. Visoms 2021 m. plane numatytoms priemonėms yra skirtos lėšos pagal socialines paslaugas teikiančių įstaigų pateiktus planavimo dokumentus Savivaldybei.

**18. Savivaldybės organizuojamų socialinių paslaugų įvertinimas**

Pasvalio rajone teikiamų socialinių paslaugų infrastruktūra seniems ir neįgaliems asmenims orientuota į pagalbos paslaugų bei dienos socialinės globos asmens namuose teikimą. Socialinės globos paslaugos institucijose teikiamos tik asmenims, kuriems nustatyti specialieji poreikiai slaugai ar priežiūrai, jie yra neįgalūs, prioritetas teikiamas tik visiškai nesavarankiškiems asmenims. Nevyriausybinės organizacijos, vienijančios neįgaliuosius, per socialinės reabilitacijos paslaugų projektinę veiklą teikia užimtumo paslaugas.

2020 m. sudaryta galimybė naudotis laikino atokvėpio paslaugomis vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji. Paslaugos pradėtos teikti siekiant sudaryti sąlygas artimiesiems derinti asmeninį ir visuomeninį gyvenimą su neįgalaus asmens priežiūra, globa (rūpyba), suteikiant jiems galimybę pailsėti nuo nuolatinės artimojo priežiūros ir (arba) slaugos.

Socialinės priežiūros paslaugas šeimoms esančioms socialinėje rizikoje teikia socialiniai darbuotojai ir atvejo vadybininkai, dirbantys Pasvalio socialinių paslaugų centro Darbo su šeimomis padalinyje. Pagal vertinamą šeimos socialinės rizikos lygį bei socialinių paslaugų poreikį teikiamos paslaugos orientuotos į socialinių įgūdžių ugdymą. Kaip pagalbos institucijos socialiniams darbuotojams, kai šeimos atsiduria ypatingose situacijose, paslaugas teikia Šeimos krizių centras, Bendruomeniniai šeimos namai, kitos švietimo bei sveikatos sistemų įstaigos, taikomos kitų programų priemonės.

Tėvų globos netekusiems vaikams socialinė globa teikiama Grūžių vaikų globos namuose (nuo 2020 m. sausio mėn. galima tik trumpalaikė globa iki 3 mėn.), vaikus globojančiose šeimose, šeimynose. Nuo 2018 m. veiklą pradėjo Pasvalio socialinių paslaugų centro Globos centras. Šios institucijos pagalba teikiama vaikus globojančiai šeimai bei socialinę priežiūrą globojamiems vaikams teikiantiems budintiems globotojams.

Socialinė priežiūra vaikams teikiama nevyriausybinių organizacijų dienos centruose didina vaikų užimtumą, skatina jų šeimas pozityviai tėvystei. Šių dienos centrų veikla finansuojama iš Valstybės biudžeto lėšų su menku Savivaldybės lėšų prisidėjimu.

Svarbią reikšmę socialinių paslaugų teikimo šeimai srityje turi Bendruomeniniai šeimos namai, finansuojami iš ES lėšų projekto „Kompleksinės paslaugos šeimai“. Teikiamos pozityvios tėvystės mokymų, psichosocialinės pagalbos, mediacijos paslaugos, šeimos įgūdžių ugdymo, sociokultūrinės, vaikų priežiūros, nuo 2019 m. spalio mėn. teikiama nauja paslauga – asmeninio asistento. Šios paslaugos teikiamos visiems rajono gyventojams.

**V SKYRIUS**

**PLĖTROS VIZIJA IR PROGNOZĖ**

**19. Socialinių paslaugų plėtros vizija**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai. Svarbią reikšme socialinių paslaugų infrastruktūros pokyčiams turės Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2023 metų veiksmų planas, patvirtintas Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2023 metų veiksmų plano patvirtinimo“ (su visais aktualiais pakeitimais). Šiame plane nustatomos priemonės, socialinių paslaugų srityje, kurios mažina institucinės socialinės globos įtaką visuomenėje, didina paslaugų prieinamumą bendruomenėse. Neįgaliems asmenims nustatoma socialinės globos teikimo įstaiga grupiniai gyvenimo namai – socialinės globos įstaiga, kurioje namų aplinkoje ir gaudami nuolatinę specialistų pagalbą gyvena iki 10 nesavarankiškų neįgalių suaugusių asmenų. Grupinio gyvenimo namų gyventojai gauna būtinas paslaugas šiuose namuose ir naudojasi kitomis bendruomeninėmis paslaugomis. Grupinio gyvenimo namai pagal savo pobūdį yra priskirtini bendruomeninėms paslaugoms. Tėvų globos netekusiems vaikams, bendruomeniniai vaikų globos namai – pagal šeimai artimos aplinkos modelį veikiantys vaikų globos namai, įsteigti atskirose patalpose (pvz., namas, butas) bendruomenėje, skirti likusiems be tėvų globos vaikams, neįgaliems vaikams ar vaikams, turintiems kitų specialiųjų poreikių (iki 8 vaikų). Šie namai pagal savo pobūdį priskirtini bendruomeninėms paslaugoms. Vaikams netekusiems tėvų globos socialinį priežiūra teikiama budinčių globotojų šeimose, kurių globėjas Globos centras.

Įgyvendinus visus finansuojamus iš ES lėšų projektus bus įsigyti bendruomeniniai vaikų namai, vaikų dienos centrai, sustiprinta globos centro veikla, išplėstos paslaugos senyvo amžiaus ir neįgaliems asmenims.

**20. Prognozuojamos socialinės paslaugos**

20.1. Dienos socialinės globos asmens namuose paslaugų teikimas asmenims su sunkia negalia.

20.2. Socialinių paslaugų vaikams, netekusiems tėvų globos, teikimo stiprinimas globėjų bei budinčių globotojų šeimose, šeimynose, bendruomeniniuose globos namuose.

20.3. Bendruomeninių socialinių paslaugų šeimai, vaikams, neįgaliems asmenims teikimo stiprinimas teikiant akredituotą socialinę priežiūrą.

20.4. Trumpalaikės socialinės globos paslaugų teikimo plėtra senyvo amžiaus, neįgaliems asmenims.

20.5. Ilgalaikės socialinės globos institucijose paslaugų užtikrinimas visiškai nesavarankiškiems neįgaliems asmenims.

20.6. Socialinės priežiūros teikimas šeimai stiprinant socialinius įgūdžius, mažinant socialinę atskirtį.

20.7. Laikino atokvėpio paslaugos teikimo vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, užtikrinimas siekiant sudaryti sąlygas artimiesiems derinti asmeninį ir visuomeninį gyvenimą su neįgalaus asmens priežiūra, globa (rūpyba), suteikiant jiems galimybę pailsėti nuo nuolatinės artimojo priežiūros ir (arba) slaugos.

**21. Savivaldybės biudžeto augimo perspektyva ir numatomas pokytis**

Savivaldybės biudžetas savarankiškoms funkcijoms vykdyti kasmet skiriama daugiau lėšų socialinėms paslaugoms teikti. Socialinės rizikos šeimoms ir asmenims su sunkia negalia lėšos iš Valstybės biudžeto planuojamos kasmet, pagal nustatytą metodiką. Socialinių paslaugų plėtra, atsižvelgiant į Valstybės vykdomą socialinę politiką dėl socialinės globos įstaigų pertvarkos, turėtų nulemti paslaugų plėtrą bendruomenėse ir nevyriausybinėse organizacijose, todėl didesnį dėmesį reikia skirti bendruomeninių paslaugų plėtrai.

27 lentelė

**22. Siūlomos plėsti valstybinės socialinės paslaugos, jų rūšys**

**ir prognozuojamas mastas**

|  |  |
| --- | --- |
| Socialinių paslaugų rūšys  (nurodomos pagal žmonių socialines grupes) | Mastas  (vietų skaičius) |
| Apgyvendinimas savarankiško gyvenimo namuose asmenims su negalia | 4 |
| Vaikų dienos centrų plėtra | 2 |
| Grupiniai gyvenimo namai asmenims su negalia | 4 |

**VI SKYRIUS**

**PLANO ĮGYVENDINIMO PRIEŽIŪRA**

**23. Socialinių paslaugų plano įgyvendinimo priežiūros vykdytojai**

Savivaldybės socialinių paslaugų plano įgyvendinimo priežiūrą vykdo Skyrius, Administracijos Finansų skyrius, Apskaitos skyrius, nevyriausybinės organizacijos.

**24**. **Socialinių paslaugų plano įgyvendinimo priežiūros etapai ir įvertinimo rezultatai**

Savivaldybės 2021 m. socialinių paslaugų planas bus vertinamas baigiantis kalendoriniams metams. Vertinimo metu bus aptariamos iškilusios kliūtys plano įgyvendinimui, laukiamų rezultatų pasiekimui, bus ieškoma būdų kliūčių šalinimui. Bus vertinama teikiamų paslaugų kokybė bei vykdoma socialinės priežiūros paslaugų kontrolė.

Įvertinus atliktus darbus 2021 metais, bus planuojamos socialinės paslaugos 2022 metams.

**25. Pasiektų rezultatų, tikslų ir uždavinių analizė, numatytų vykdyti priemonių efektyvumas**

Siekiant sėkmingo socialinių paslaugų organizavimo ir teikimo, numatoma:

− visas Savivaldybėje teikiamas socialinės priežiūros ir socialinės globos paslaugas registruoti socialinės paramos informacinėje duomenų bazėje (SPIS);

− kelti darbuotojų kvalifikaciją bei didinti žmogiškuosius išteklius, siekiant gerinti klientų

aptarnavimo kokybę;

− bendradarbiauti su socialiniais partneriais siekiant gerinti socialinių paslaugų kokybę;

− 2021 m. socialinių paslaugų plano įvykdymo rezultatus skelbti Pasvalio rajono savivaldybės interneto svetainėje [www.pasvalys.lt](http://www.pasvalys.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS 2021 M. SOCIALINIŲ PASLAUGŲ PLANO PATVIRTINIMO**

2021 balandžio 8 d.

Pasvalys

**1. Problemos esmė.**

Lietuvos Respublikos socialinių paslaugų įstatymas, Socialinių paslaugų planavimo metodika, patvirtintos Lietuvos Respublikos Vyriausybės nutarimu nustato, kad savivaldybės kasmet turi patvirtinti socialinių paslaugų planus iki einamų metų gegužės 1 d..

**2. Kokios siūlomos naujos teisinio reguliavimo nuostatos ir kokių rezultatų laukiama.**

Plane nustatomi socialinių paslaugų teikimo ir plėtros tikslai ir uždaviniai, pateikiamas trumpas socialinės ekonominės padėties įvertinimas, gyventojų socialinių paslaugų poreikius sąlygojantys veiksniai, apžvelgiama situacija darbo rinkoje, migracijos pokyčiai ir pan. Plane pateikiama, kokia socialinių paslaugų infrastruktūra naudojasi Pasvalio rajono gyventojai, vertinamas jos išdėstymas Savivaldybėje, pakankamumo lygis, apžvelgiami socialinių paslaugų teikėjai, socialinių paslaugų poreikio ir galimybių teikti paslaugas vertinimas. Plane nustatomos socialinių paslaugų plėtros kryptys, prioritetinės gavėjų socialinės grupės, pateikiamas 2021 m. priemonių planas, finansavimo šaltiniai, finansavimo būdai.

**3. Skaičiavimai, išlaidų sąmatos, finansavimo šaltiniai**.

Pasvalio rajono savivaldybės 2021 metų socialinių paslaugų planas yra parengtas pagal patvirtintą 2021 m. Savivaldybės biudžetą, paskirtas lėšas iš Valstybės biudžeto bei vykdomus projektus, finansuojamus iš ES fondų lėšų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** Nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Savivaldybės tinklalapyje buvo paskelbtas kvietimas visuomenei, nevyriausybinėms organizacijoms, teikti pasiūlymus dėl socialinių paslaugų plano rengimo. Pasiūlymų nebuvo gauta. Parengtas Pasvalio rajono 2021 m. socialinių paslaugų plano projektas taip pat buvo paskelbtas Savivaldybė tinklalapyje visuomenės svarstymui 2021 m. kovo mėn. Pasiūlymų ir pastabų nebuvo gauta.

Socialinės paramos ir sveikatos skyriau vedėja Ramutė Ožalinskienė

1. Lentelė užpildyta pagal Socialinių paslaugų kataloge žmonių socialinėms grupėms numatytas socialinių paslaugų rūšis. [↑](#footnote-ref-1)